title: Doris Singleton

text: Singleton syntyi New Yorkissa ja toimi 1930-luvun lopulla laulajana Art Jarrettin kokoonpanossa. Hän myös tanssi kolmen kauden ajan New Yorkin baletissa. Hänen vierailunsa radioshow "My Favorite Husbandissa" vuonna 1948 oli lähtölaukaus hänen ja Lucille Ballin väliselle yhteistyölle.


title: Doris Singleton

text: Singleton teki ensiesiintymisensä televisiossa vuonna 1953. Hänellä oli useita vierailevia tähteyksiä ennen vetäytymistä 1980-luvulla. Hän oli vuodesta 1941 naimisissa Charles Isaacsin kanssa; mies kuoli 13. joulukuuta 2002. Singleton kuoli kesäkuussa 2012.


title: Kuntoutussuunnitelma

text: Kuntoutussuunnitelma on henkilön kuntoutumisen kokonaisjärjestelyjen tueksi laadittu kirjallinen, usein lakisääteinen asiakirja, jossa luetellaan kuntoutustutkimuksen ja kuntoutujan kanssa käytyjen keskustelujen pohjalta päätetyt tarpeelliset toimenpiteet aikatauluineen ja toteutusvastuineen. Kuntoutuksen sujuminen edellyttää suunnitelmallisuutta, joka puolestaan lisää kuntoutuksen tuloksellisuutta. Vastuu kuntoutussuunnitelman tekemisestä on hoitavalla lääkärillä. Se tulee tehdä mahdollisimman varhain.


title: Kuntoutussuunnitelma

text: Kuntoutussuunnitelmaan rinnastettavia huolto-, opetus- ja palvelusuunnitelmia on monissa hyvinvointipalveluja koskevissa laeissa. Hallinnon ja asiakaspalvelun hyvään käytäntöön kuuluu lisäksi se, että palvelua tai etuutta hakevan henkilön tilannetta arvioidaan yhteistyössä hänen kanssaan hänen oikeuksiaan kunnioittaen. Julkisten palvelujen toteutuksen yhteydessä tehdyt yksilökohtaiset suunnitelmat ovat osaltaan lähellä ihmisoikeuslainsäädäntöä. Tällaisia asiakkaan kuulemista ja itsemääräämisoikeutta korostavia lakeja ovat esimerkiksi laki potilaan asemasta ja oikeuksista (785/1992) ja laki sosiaalihuollon asiakkaan asemasta ja oikeuksista (812/2000), jotka täsmentävät yleistä hallintolakia (434/2003).


title: Kuntoutussuunnitelma

text: Kuntoutussuunnitelmaa koskevia erityisiä määräyksiä on esimerkiksi seuraavissa laeissa ja asetuksissa:


title: Kuntoutussuunnitelma

text: Kaikissa kuntoutusta koskevissa tai sivuavissa laeissa ei ole selkeitä määräyksiä kuntoutussuunnitelmasta. Kirjallisen kuntoutussuunnitelman puutetta on pidetty kuntoutuksen tuloksellisuutta haittaavana seikkana varsinkin silloin kun kuntoutusohjelman toteuttaminen edellyttää monien eri toimijoiden saumatonta ja pitkäaikaista yhteistyötä. Tiukasti yhden viranomaisen tai palveluntuottajan käsissä oleva ohjelma voi toteutua hyvän ammatillisen käytännön kautta ilman yksityiskohtaisia kirjattuja suunnitelmiakin. Kehityksen pääsuunta kuitenkin on kirjallisten, asiakkaan kanssa yhdessä tehtyjen, suunnitelmien edellyttäminen yhä useammissa palveluissa.


title: Kuntoutussuunnitelma

text: Kelan asiantuntijalääkäri Paavo Rissanen on luonnostellut kuntoutussuunnitelmalle yleisen rungon, jota voidaan soveltaa eri tilanteisiin.Terveydenhuollossa lähivuosina käyttöön tuleva sähköinen asiakastietojärjestelmä, jota koskeva lainsäädäntö on jo hyväksytty, vaikuttaa ratkaisevasti siihen, miten kuntoutussuunnitelmat käytännössä toimivat sairauden kokonaisvaltaisen hoidon tukena. Yksi käsitteellinen malli kuntoutussuunnitelmalle on WHO:n ICF-luokitus.


title: Shirley Mitchell

text: Shirley Mitchell (4. marraskuuta 1919 Toledo, Ohio – 11. marraskuuta 2013 Westwood, Kalifornia) oli yhdysvaltalainen näyttelijä. Hän opiskeli Toledon ja Michiganin yliopistoissa.


title: Shirley Mitchell

text: Mitchell tulkitsi ensimmäisen virallisen roolinsa vuonna 1944. Hän tuli tunnetuksi sekä televisiosta, radiosta että elokuvista, ja 1950-luvulla hän aloitti Marion Strongin esittämisen televisiosarjassa "I Love Lucy".


title: Shirley Mitchell

text: Mitchell solmi vuonna 1992 kypsän iän avioliiton säveltäjä Jay Livingstonin kanssa. Hän jäi leskeksi lokakuussa 2001. Mitchellillä oli lapsia aiemmasta avioliitosta.


title: Wolf Kahn

text: Wolf Kahn (s. 4. lokakuuta 1927) on taidemaalari. Hän syntyi Stuttgartissa, pakeni vuonna 1939 Englantiin ja on asunut vuodesta 1940 Yhdysvalloissa.


title: Wolf Kahn

text: Kahn valmistui New Yorkin High School of Music & Artista ja jatkoi opintojaan abstraktin ekspressionisti Hans Hofmannin johdolla. Hän aloitti työnsä Hofmannin avustajana ja sai kandidaatinarvon Chicagon yliopistosta vuonna 1951.


title: Wolf Kahn

text: Kahn meni kesällä 1957 Italiassa naimisiin toisen tunnetun kuvataiteilijan, Emily Masonin kanssa. Parilla on yhdessä tyttäret Cecily ja Melany.


title: Wolf Kahn

text: Kahn tunnetaan hänen tyylillisesti realistisista, luonnonläheisistä teoksistaan.


title: Albrecht Adam

text: Albrecht Adam (s. 16. huhtikuuta 1786, Nördlingen – k. 28. elokuuta 1862, München) oli saksalainen taidemaalari. Hän aloitti opintonsa Nürnbergissä, johon hän lähti vuonna 1803, ja asui vuodesta 1815 Münchenissä.


title: Albrecht Adam

text: Myös Adamin pojat Benno, Eugen ja Franz olivat kuvataiteilijoita.


title: Gregorian

text: Gregorian on saksalainen yhtye, joka tekee nykymusiikista sovituksia gregoriaaniseen tyyliin. Se on tähän mennessä julkaissut kymmenen albumia ja yhden kokoelmalevyn. Esiintyessään ja musiikkivideoillaan yhtyeen laulajat pukeutuvat eri värisiin munkinkaapuihin. Gregorian on sovittanut muun muassa Metallican ja Pink Floydin kappaleita gregoriaaniseen tyyliin.


title: Gregorian

text:
"Sadisfaction"Tässä julkaisussa mukana kappale "Engel" (alkup. esittäjä: Rammstein). Levyllä kappale sijoittuu ""Gregorian Anthem":n ja" ""Ave Satani":n väliin 11. kappaleena."
Tässä julkaisussa mukana 10 kappaletta. Erot alkuperäiseen julkaisuun ovat kappaleiden "Where the Wild Roses Grow", "Uninvited" ja "End" puuttuminen ja julkaisulla mukana olevat kappaleet ovat lyhyempiä kuin alkuperäisessä. Tämä versio sisältää myös pidennetyn version kappaleesta ""Nothing Else Matters"" (Masters of Chant).


title: Dong Yuan

text: Dong Yuan (董源; n. 934 – noin 962) oli kiinalainen kuvataiteilija. Hän kuului maisemamaalauksen varhaisiin mestareihin. Dong Yuan vaikutti eteläisen Tangin kuningaskunnassa Viiden dynastian ja Kymmenen kuningaskunnan aikakautena. Hän oli kotoisin Nanjingista Jiangsun provinssista, joka oli kulttuurin ja taiteiden keskus.


title: Dong Yuan

text: Hänet tunnettiin sekä hahmo- että maisemamaalauksistaan, ja hänen elegantti tyylinsä oli esimerkkinä useille kiinalaisille taiteilijoille seuraavan yhdeksänsadan vuoden aikana. Hän ja hänen oppilaansa Ju Ran olivat eteläisen Kiinan maalaustyylin kehittäjiä, ja yhdessä pohjoisen tyylisuunnan edustajien Jing Haon ja Guang Tongin kanssa he muodostivat aikansa merkittävimpien taiteilijoiden ryhmän.


title: Dong Yuan

text: Useiden kiinalaisten taiteilijoiden tavoin hänen taitonsa perustuivat Li Sixunin ja Wang Wein tyyliin. Hän kuitenkin lisäsi tyyliin useita uusia tekniikoita, kuten hienostuneemman perspektiivin, pointillismin ja ristikkäisen viivavarjostuksen.


title: Purfleet

text: Purfleet on paikkakunta Thurrockin yhden tason hallintoyksikössä, Essexissä, Englannissa. Paikkakunta sijaitsee A13-tien ja Thames-joen eteläpuolella, juuri Suur-Lontoon rajojen ulkopuolella. Eteläisessä Purfleetissä on teollisuutta.


title: Purfleet

text: Vuodesta 1921 vuoteen 1936, Purfleet muodosti Essexin urban districtin, johon kuuluivat Aveleyn, West Thurrockin ja South Ockendonin pitäjät. Alueen pinta-ala oli 8 900 eekkeriä ja vuonna 1931 asukkaita siellä oli 8 511. Pitäjät ja urban district lakkautettiin vuonna 1936 ja liitettiin osaksi Thurrock Urban Districtiä.


title: Jacob Philipp Hackert

text: Jacob Philipp Hackert (15. syyskuuta 1737 Prenzlau – 28. huhtikuuta 1807 San Piero di Careggio) oli saksalainen taidemaalari, joka kuului maisemamaalauksillaan klassimin keskeisiin edustajiin.


title: Jacob Philipp Hackert

text:
Prenzlaussa syntynyt Hackert lähti vuonna 1768 Roomaan. Hän vietti huomattavan osan myöhemmästä urastaan Tivolissa ja myös kuoli Italiassa, lähellä Firenzeä.
Johann Wolfgang von Goethe oli Hackertin ystävä ja kirjoitti tämän elämäkerran vuonna 1811.


title: Osa-aikaeläke

text: Osa-aikaeläke on suomalainen eläkelaji, jonka ideana on se, että henkilö on osaksi eläkkeellä ja osaksi työelämässä. Ennen vuotta 1953 syntyneet henkilöt voivat jäädä osa-aikaeläkkeelle aikaisintaan 58-vuotiaana. Vuonna 1954 tai myöhemmin syntyneillä ikäraja on 61 vuotta. Osa-aikaeläkkeestä on sovittava työnantajan kanssa, sitä ei siis saa automaattisesti niin halutessaan.


title: Osa-aikaeläke

text: Osa-aikaeläkkeen määrä on puolet kokoaikatyön ja osa-aikatyön ansioiden erotuksesta.


title: Osa-aikaeläke

text: Työnantajan suostumuksen lisäksi seuraavien ehtojen on täytyttävä:


title: Osa-aikaeläke

text: Osa-aikatyöltä vaaditaan, että ansiotulon pitää vähentyä 35–70 prosentiin kokoaikatyön vakiintuneesta ansiosta. Ansion vähennyksen pitää vastata työajan lyhennystä.


title: Osa-aikaeläke

text: Myös yrittäjä voi jäädä osa-aikaeläkkeelle. Tällöin hänen on puolitettava työpanoksensa.


title: Johan Hedberg

text: Johan Hedberg (s. 5. toukokuuta 1973 Leksand, Ruotsi) on ruotsalainen entinen jääkiekkomaalivahti.


title: Johan Hedberg

text: Philadelphia Flyers varasi Hedbergin sijalla 218. Hän ei kuitenkaan tehnyt Flyersin kanssa sopimusta, vaan pelasi Elitserienissä vielä neljä kautta. Hedberg siirtyi Pohjois-Amerikan farmiliigoihin hakemaan peliaikaa NHL:ssä, ja kaudeksi 2000–2001 hän teki sopimuksen Pittsburgh Penguinsin kanssa, ja vakiinnutti kauden loppuun mennessä ykkösmaalivahdin paikan Jean-Sébastien Aubinin ja Garth Snown edestä.


title: Johan Hedberg

text: 2003–2004 Hedberg myytiin Vancouver Canucksiin, jossa hän jäi kakkosmaalivahdiksi. hän pelasi kasvattajaseurassaan Leksandissa, ja palasi seuraavaksi kaudeksi Dallas Starsin kakkosmaalivahdiksi. Sama rooli jatkui Atlanta Thrashersissa, jossa hän toimi Kari Lehtosen tuuraajana. Atlantasta hän siirtyi New Jersey Devilsiin ja työskenteli Martin Brodeurin parina.


title: Alonso Berruguete

text: Alonso González de Berruguete (n. 1488–1561) oli espanjalainen myöhäisrenessanssin ja manierismin taidemaalari, kuvanveistäjä ja arkkitehti.


title: Alonso Berruguete

text: Berruguete syntyi Paredes de Navassa. Hänen isänsä oli taidemaalari Pedro Berruguete, jonka kuoltua vuonna 1504 hän lähti jatkamaan opintojaan Italiaan; hänen tiedetään saaneen koulutusta Michelangelolta..


title: Alonso Berruguete

text: Berruguete palasi Espanjaan vuonna 1517 ja kuoli Toledossa ilmeisesti hieman yli 70-vuotiaana.


title: Kosunen

text: Kosunen on suomalainen sukunimi. Nimi kuuluu vanhaan karjalaisnimistöön, mutta sen etymologia on epävarma. Se saattaa juontua venäjän vinoa tai kieroa tarkoittavasta sanasta, mutta se voi yhtä hyvin pohjautua germaanisiin Konstantinos-nimen puhuttelumuotoihin. Nimen rinnakkaismuoto on Kosonen.


title: Kosunen

text: Suvun kanta-aluetta on Leppävirran suurpitäjä Pohjois-Savossa (käsitti myös nykyistä Varkautta ja Kangaslammia), jossa sukua tavataan vanhastaan erityisesti Niinimäen, Kurjalanrannan, Kartansalon, Varkauden ja Kurolanlahden kylissä. Sittemmin suku näyttää levinneen näistä pesäkkeistä myös Kaaville, Heinävedelle, Rantasalmelle, Tuusniemelle ja Joroisiin. Sukunimi on epäilemättä yhteydessä Etelä-Savon laajaan Kosonen-sukuun, jonka kanta-alueina pidetään Säämingin ja Kerimäen pitäjiä ja joista se on levinnyt laajalti eteläiseen Savoon ja Karjalaan.


title: Kosunen

text: Samaan nimiperheeseen kuuluvat lisäksi Karjalan ja Kymenlaakson Kosot ja Etelä-Pohjanmaan Kosolat (jälkimmäiset polveutuvat nähtävästi 1600-luvun alussa eläneestä Lauri Kosoisesta). Kosola on käytössä talon nimenä Etelä-Pohjanmaan Ylihärmässä ja Kauhavalla. Lisäksi Pohjois-Pohjanmaalla on elänyt useita Kosunen-nimisiä sukuja, joista osa (ennen muuta Suur-Limingan seudun Kosuset) voidaan todistettavasti katsoa tulleeksi Leppävirran Kurjalanrannasta. Muhoksen Laitasaarta on asuttanut vielä 1800-luvulla suku, joka polveutunee niistä savokarjalaisista erämiehistä, joita asettui Oulujärven erämaihin 1500-luvun jälkipuoliskolla. Tämä suku lienee jättänyt jälkensä myös Oulunsalon pitäjän asutusnimistöön. Oulussa on vaikuttanut 1700-luvulla yksi Kosunen-suku, joka käytti nimestä myös porvarillisempaa varianttia Kosander.


title: Ruskosaharausku

text: Ruskosaharausku ("Pristis microdon") on indopasifisella merialueella ja joissa elävä äärimmäisen uhanalainen rustokala. Toisinaan lajia ei pidetä omanaan vaan harmaasaharauskun ("Pristin pristis") läntisellä indopasifisella merialueella elävänä alapopulaationa.


title: Ruskosaharausku

text: Ruskosaharauskut ovat varsin suurikokoisia, pituutta niille voi kertyä jopa 6,5 m ja painoa 600 kg. Ruskosaharauskut voivat elää jopa 30-vuotiaiksi.


title: Ruskosaharausku

text: Ruskosaharauskuja tavataan pääasiassa mutapohjaisilta ranta-alueilta, jokien suista sekä aikuisia yksilöitä myös joista. Ruskosaharauskut käyttävät ravintonaan pohjaeläimiä sekä kaloja.. Kalan "sahassa" on 14–22 hammasta. Ruskosaharauskut käyttävät sahaansa niin puolustautumiseen kuin ravinnonhankintaankin.


title: Ruskosaharausku

text: Ruskosaharauskuihin kohdistuvat suurimmat uhkat ovat elinympäristön tuhoutuminen, saastuminen ja kalastus.. Ruskosaharauskujen "sahoja" myydään matkailijoille matkamuistoina ja lihaa myydään suolattuna.


title: Isaak Levitan

text: Isaak Iljitš Levitan (; 30. elokuuta 1860 Kybartai – 4. elokuuta 1900 Moskova) oli venäläinen taidemaalari, joka oli "peredvižnikkien" eli Vaeltajiksi kutsutun, kiertäviä taidenäyttelyitä järjestäneen taiteilijayhdistyksen jäsen. Hän tuli tunnetuksi realistisella ja koruttomalla maisemamaalauksellaan. Hänen maalauksissaan alakuloinen luonnonlyriikka sai yleisinhimillisen merkityksen; inhimillinen suuruus ylitti henkisen ahdistuksen.


title: Isaak Levitan

text: Levitan syntyi Liettuassa juutalaiseen perheeseen, jonka mukana hän muutti vuonna 1870 Moskovaan. Hän aloitti uransa varhain, ja töitä oli julkisesti näytteillä jo vuonna 1877. Hänen uransa jatkui menestyksekkäänä läpi 1880–1890-lukujen, ja sen katkaisi vasta sairauden aiheuttama kuolema elokuussa 1900, jolloin taiteilija oli 39 vuoden ikäinen.


title: Isaak Levitan

text: Levitan piti itse tärkeimpänä työnään monumentaalista maalausta "Ikuisen levon aika": ”Siinä olen kokonaisvaltaisesti mukana, siinä on minun psyykeni ja koko minun sisimpäni.”


title: Isaak Levitan

text: Levitan oli maailmankuulu jo vuonna 1897, jolloin hänet valittiin Münchenin Sezessionin jäseneksi. Akateemikon arvonimen hän sai vuonna 1898 ja hänet kutsuttiin johtamaan Moskovan maalaus- kuvanveisto- ja rakennustaiteen opiston maisemaluokkaa. Hän ei mennyt koskaan naimisiin ja kuoli lapsettomana. Levitan haudattiin juutalaiselle hautausmaalle Dorogomilovoon, mutta hänen jäännöksensä siirrettiin huhtikuussa 1941 Novodevitšin hautausmaalle Moskovaan.


title: Jean Rabe

text: Jean Rabe on yhdysvaltalainen kirjailija.


title: Jean Rabe

text:
Dragonlance: Viides aika:
Dhamon-saaga:
Age of Mortals -sarja (suomennoksessa osa Dhamon-saagaa):
Dragonlance:
Dragonlance: Bridges of Time:
Forgotten Realms: The Harpers:
Endless Quest:
Finest Trilogy:
Shadowrun:
Dragonlance: Stonetellers


title: Perhe-eläke

text: Perhe-eläke on eläke, jota maksetaan henkilön kuoleman jälkeen hänen leskelleen ja lapsilleen. Sen tarkoitus on turvata omaisten toimeentulo edunjättäjän kuoleman jälkeen.


title: Perhe-eläke

text: Työeläkelakien mukaiseen perhe-eläkkeeseen on oikeus kuolleen henkilön


title: Perhe-eläke

text: Avoliitossa olevilla ei siis ole oikeutta leskeneläkkeeseen.


title: Perhe-eläke

text: Leskellä on oikeus perhe-eläkkeeseen, jos hänellä on tai on ollut edunjättäjän kanssa yhteinen lapsi. Lisäksi heidän piti olla edunjättäjän kuollessa naimisissa tai rekisteröidyssä parisuhteessa ja liiton on pitänyt olla solmittu ennen kuin edunjättäjä täytti 65 vuotta.


title: Perhe-eläke

text: Lapseton leski saa eläkkeen, jos


title: Perhe-eläke

text: Entinen puoliso voi saada eläkkeen, jos kuollut henkilö oli velvollinen maksamaan hänelle elatusapua.


title: Perhe-eläke

text: Lapsi saa eläkkeen, jos hän on edunjättäjän biologinen lapsi, adoptiolapsi tai lesken lapsi, joka asui samassa taloudessa edunjättäjän kanssa. Kasvattilapsella ei ole oikeutta työeläkelakien mukaiseen perhe-eläkkeeseen.


title: Perhe-eläke

text: Kansaneläkelaitos voi maksaa yleistä perhe-eläkettä leskille ja lapsille. Yleistä perhe-eläkettä korotetaan hitaammin kuin muita perhe-eläkkeitä, koska sen vuosittaisia korotuksia laskettaessa ei huomioida lainkaan yleistä ansiotulojen kehitystä, vaan ainoastaan hintojen nousu.


title: Luettelo maalin tehneistä NHL-maalivahdeista

text: Seuraavat maalivahdit ovat tehneet maalin NHL-ottelussa:


text: Seuraaville maalivahdeille on merkitty maali, mutta he ovat saaneet sen vastustajan tehdessä oman maalin:


title: Nadir Afonso

text: Nadir Afonso Rodrigues (4. joulukuuta 1920 Chaves – 11. joulukuuta 2013 Cascais) oli portugalilainen taidemaalari, joka edusti geometrista abstraktismia. Hän osoitti kuvataiteellista lahjakkuutta jo ennen teini-ikäänsä.


title: Nadir Afonso

text: Afonso opiskeli Portossa ja myöhemmin, vuodesta 1946 Pariisissa. Jo vuonna 1944 Lissabonin nykytaiteen museo osti hänen teoksensa "A ribeira". Hän oli alun perin arkkitehti ja teki vuosina 1951–1954 yhteistyötä Oscar Niemeyerin kanssa.


title: Nadir Afonso

text: Afonso omistautui vuosikymmenten ajan täysipäiväisesti maalaamiselle. Hän oli kahdesti naimisissa, ja hänellä oli viisi 1940–1980-luvuilla syntynyttä lasta. Hänen töitään on vakituisesti näytteillä myös hänen kotimaansa ulkopuolella muun muassa New Yorkissa ja Pompidou-keskuksessa.


title: Frédéric Bazille

text: Jean Frédéric Bazille (6. joulukuuta 1841 Montpellier, Hérault – 28. marraskuuta 1870 Beaune-la-Rolande, Loiret) oli ranskalainen impressionistitaidemaalari.


title: Frédéric Bazille

text: Bazille syntyi Montpellier’ssa keskiluokan protestanttiseen perheeseen. Hän kiinnostui kuvataiteesta Eugène Delacroix’n töiden myötä, mutta opiskeli alun perin lääketiedettä. Hän omistautui täysipäiväiselle maalaamiselle vuodesta 1864 alkaen.


title: Frédéric Bazille

text: Bazillen läheisiä ystäviä olivat Claude Monet, Alfred Sisley ja Édouard Manet. Hänen tunnetuimpien teostensa joukkoon lukeutuu "Réunion de famille" (1868–1869). Taiteilija kaatui 28-vuotiaana Ranskan–Preussin sodassa.


title: PKU

text: PKU tarkoittaa seuraavia asioita:


title: Lucian Freud

text: Lucian Michael Freud (8. joulukuuta 1922 Berliini – 20. heinäkuuta 2011 Lontoo) oli brittiläinen taidemaalari. Hänen teostensa aiheina ovat usein hänen elämänsä todelliset ihmiset.


title: Lucian Freud

text: Freud syntyi Berliinissä. Hänen isänsä oli Sigmund Freudin nuorin poika Ernst Ludwig Freud (1892–1970) ja hänen veljensä oli poliitikko Clement Freud. Freud pakeni vuonna 1933 perheensä kanssa natsi-Saksasta ja sai Britannian kansalaisuuden vuonna 1939. Freudin ensimmäinen oma näyttely järjestettiin vuonna 1944. Hän matkusti kesällä 1946 Pariisiin ja sieltä useiksi kuukausiksi Italiaan, mutta hänen pääasiallisena työskentelypaikkanaan oli aina Lontoo.


title: Lucian Freud

text: Freud oli ehdolla Turner-palkinnon saajaksi vuonna 1989. Hän oli Britannian Ansioritarikunnan ja Kunniaritarien ritarikunnan jäsen.


title: Clement Freud

text: Sir Clement Raphael Freud (24. huhtikuuta 1924 – 15. huhtikuuta 2009) oli brittiläinen Liberaalipuolueen poliitikko. Hän oli Sigmund Freudin lapsenlapsi ja Lucian Freudin veli. Hän meni vuonna 1950 naimisiin June Flewettin kanssa ja sai viisi lasta.


title: Clement Freud

text: Freud oli juutalaistaustainen. Hän istui parlamentin jäsenenä vuosina 1973–1987. Hän kirjoitti lastenkirjan "Grimble" (1968) ja kuusi vuotta myöhemmin sen jatko-osan "Grimble at Christmas".


title: Clement Freud

text: Freud toimi vuosina 1974–1980 Dundeen ja vuosina 2002–2005 St Andrewsin yliopiston rehtorina.


title: Sorvaus

text: Sorvaus on lastuava työstömenetelmä, jossa kappaleen pyörimisliike toimii päätyöstöliikkeenä, joka irrottaa lastun ja terän liike syöttöliikkeenä, joka määrää lastun koon. Puun sorvauksessa kappale pyörii sorvissa ja lastuavana teränä käytetään usein talttatukeen tuettua käsissä pidettävää talttaa. Sorvaamalla valmistetaan kappaleita, joissa on pyöreitä muotoja. Kappaleet ovat usein pyörähdyssymmetrisiä, mutta epäkeskosorvauksella voidaan valmistaa muunkin muotoisia kappaleita. Tyypillisiä sorvattavia esineitä ovat erilaiset kulhot ja pylväät, materiaaleja puu ja metalli.


title: Sorvaus

text: Puun sorvauksen osa-alueita ovat lieriö-, taso- ja ontelosorvaus. Lieriösorvauksessa aihio on yleensä kiinnitetty johteiden suuntaisesti kärkien väliin. Lieriösorvaamalla valmistetaan esimerkiksi pöytien ja tuolien jalkoja, kynttilänjalkoja, nuijia ja kaulimia. Tasosorvaamalla ja ontelosorvaamalla valmistetaan kulhoja, lautasia ja tarjottimia. Nämä kaksi sorvauksen osa-aluetta eroavat toisistaan aihion syysuunnan suhteesta johteisiin. Tasosorvauksessa syysuunta on kohtisuorassa johteita vastaan, ontelosorvauksessa se taas on johteiden suuntainen.


title: Sorvaus

text: Lisäksi sorvaustekniikat voidaan jakaa myös leikkaavaan sorvaukseen ja kaapivaan sorvaukseen, jotka eroavat toisistaan käytettävien talttojen sekä lastun irrottamistavan osalta.


title: Sorvaus

text: Puusorvissa työkappale kiinnitetään karaan, jota moottori pyörittää vaihteiston välityksellä. Kara on kiinnitetty tukevasti johteisiin, jotka ovat tarkasti karan akselin suuntaiset. Johteisiin on asennettu siirretävä kärkipylkkä ja talttatuki. Lyhyehkö työkappale voidaan kiinnittää ainoastaan karaan, mutta pidemmät työkappaleet on myös tuettava kärkipylkällä.


title: Sorvaus

text: Sorvauksessa käytettävät taltat on suunniteltu erityisesti sorvausta silmällä pitäen. Tyypillisiä talttoja ovat kourutaltat eli onsitaltat, suorataltat ja katkaisutaltat. Kulhojen sorvaukseen soveltuvat hyvin kulhotaltat. Erikoisempia keksintöjä edustavat rengastaltat ja putkitaltat.


title: Sorvaus

text: Metalleja sorvattaessa kaytetään kiinteitä terävarsia, koska metalleja työstettäessä toleranssit ovat huomattavasti pienempiä. Myös kappaleiden pyörimisnopeudet ovat paljon suurempia.


title: Maurycy Gottlieb

text: Maurycy Gottlieb (helmikuu 1856 – 17. heinäkuuta 1879) oli puolanjuutalainen taidemaalari. Rikkaan öljynjalostamonomistajan poika opiskeli aluksi Lvovissa, pääsi sitten Wienin taideakatemiaan ja sai myöhemmin opetusta Jan Matejkolta Krakovassa.


title: Maurycy Gottlieb

text: Gottlieb voitti 20-vuotiaana kultamitalin müncheniläisessä taidekilpailussa. Tunnustus tuli teoksesta "Shylock ja Jessica", joka pohjautuu William Shakespearen Venetsian kauppiaaseen.


title: Maurycy Gottlieb

text: Vaikka Gottlieb kuoli hyvin nuorena, 23-vuotiaana, häneltä on säilynyt yli kolmesataa teosta. Taiteilijan veli Léopold Gottlieb syntyi vasta isonveljensä jo kuoltua.


title: Asturian ruhtinattaren palkinto

text: Asturian ruhtinattaren palkinto () on Espanjassa Asturian ruhtinattaren säätiön vuosittain eri alojen menestyjille myöntämä palkinto. Palkinnot jaettiin ensimmäisen kerran vuonna 1981, jolloin palkintosarjoja oli kuusi. Sittemmin sarjoja on tullut kaksi lisää.


title: Asturian ruhtinattaren palkinto

text: Palkintoseremonia järjestetään Teatro Campoamorissa Asturian ruhtinaskunnan pääkaupungissa Oviedossa Asturian ruhtinattaren, Espanjan kruununprinsessa Leonorin johdolla. Palkinto itsessään on Joan Mirón suunnittelema veistos.


title: Asturian ruhtinattaren palkinto

text: Palkinto tunnettiin vuoteen 2014 asti Asturian ruhtinaan palkintona. Felipen noustua kuninkaaksi palkinto ja säätiö nimettiin uudelleen uuden naispuolisen kruununperijän Leonorin mukaan lokakuussa 2014.


title: Lübecker Hafen-Gesellschaft

text: Lübecker Hafen-Gesellschaft mbH (LHG) on Lyypekin sataman useimpia terminaaleja operoiva saksalainen satamayhtiö. Yhtiön kotipaikka sijaitsee Lyypekissä. Yhtiö työllistää noin 1 050 ihmistä. Lübecker Hafen-Gesellschaftin omistavat Lyypekin kaupunki (74,9 %) ja RREEF PAN-EUROPEAN INFRASTRUCTURE TWO LUX S.á r.l. (25,1 %).


title: Lübecker Hafen-Gesellschaft

text: Lyypekin satama ovat suomalaisen Finnlines-rahtivarustamon tärkein satama.


title: Lübecker Hafen-Gesellschaft

text: 24. toukokuuta 2007 Lyypekin satamissa alkoivat runsaan kuukauden jatkuneet työtaistelutoimet, joilla vastustettiin Lübecker Hafen-Gesellschaftin suunniteltua yksityistämisestä. Työntekijät muun muassa lopettivat ylitöiden tekemisen.Yhdessä nämä terminaalialueet muodostavat pääosan Saksan suurimmasta Itämeren satamasta.


title: Albert Wesker

text: Albert Wesker on kuvitteellinen hahmo Capcomin "Resident Evil" -pelisarjassa. Lukuisten pelien lisäksi Wesker esiintyy elokuvassa "" Jason O'Maran näyttelemänä sekä "ssa" ja "issa" Shawn Robertsin näyttelemänä.


title: Albert Wesker

text: Wesker on ollut pelattavana "n" minipelissä "Battlegame", "Resident Evil 4":n ja "Resident Evil 5":n minipelissä "The Mercenaries", "issa" sekä . Hänellä voi pelata myös pelissä "" "Resident Evil" -hahmojen Chris Redfield ja Jill Valentine ohella.


title: Albert Wesker

text: Ensimmäisessä "Resident Evil" -pelissä ja sen uudemmassa versiossa Albert Wesker on Umbrella-yhtiölle toimiva kaksoisagentti, jonka tehtävänä on käyttää Raccoon Cityn erikoisyksikkö S.T.A.R.S:ia testikappaleena virukselle altistuneita mutantteja vastaan. S.T.A.R.S:in komentajana hän johdattaa ryhmän Arklayvuorilla sijaitsevaan kartanoon, jossa useimmat jäsenistä joutuvat zombien ja muiden hirviöiden tappamaksi. Chris Redfield ja Jill Valentine saavat tietää totuuden Weskeristä, ennen kuin tämän vapauttama bioase Tyrant tappaa Weskerin. Suunnitelmansa mukaisesti Wesker ei kuitenkaan kuole, sillä hän oli pistänyt itseensä tohtori William Birkinin kehittämää virusta, mikä ”uudistaa” hänet tekemällä hänestä vahvemman ja nopeamman.


title: Albert Wesker

text: "Resident Evil Code: Veronicassa" entistä vahvempi Wesker työskentelee tuntemattomassa organisaatiossa tehtävänään noutaa näyte T-Veronica-viruksesta Rockfort-saarelta. Hän saa näytteen haltuunsa Antarktiksella, mutta ei kykene tappamaan Chrisiä.


title: Albert Wesker

text: "Resident Evil Zerossa" Wesker esiintyy välivideoissa William Birkinin kanssa.


title: Albert Wesker

text: "Resident Evil 4":ssä Weskerin voi nähdä antamassa käskyjä agentilleen Ada Wongille "Assignment Ada" -minipelissä ja "Separate Ways" -skenaariossa. Wesker on pelattavana hahmona "The Mercenaries" -minipelissä.


title: Albert Wesker

text: "Resident Evil: The Umbrella Chroniclesissa" Weskerin pelattavat skenaariot kertovat, mitä hän teki "Resident Evil Code: Veronican" ja "Resident Evil 4":n välisenä aikana ja miksi hän tappoi Umbrellalle työskentelevän Sergei Vladimirin.


title: Albert Wesker

text: "Resident Evil 5":ssä Wesker tekee yhteistyötä Tricell-yhtiön omistajan Excella Gionnen kanssa ja kehittää Uroboros-virusta, jonka hän aikoo laukaista joka puolelle maapalloa aiheuttaakseen globaalin kaaoksen. Chris Redfield ja hänen partnerinsa Sheva Alomar estävät maailmanlaajuisen virustartunnan tuhoamalla Weskerin lopullisesti. Wesker on pelattavana hahmona "The Mercenaries" -minipelissä.


title: Birth / The End

text: Birth / The End on suomalaisen heavy metal -yhtye Agonizerin ensimmäinen studioalbumi.


title: Birth / The End

text: Albumi sai runsaasti julkisuutta yhtyeen järjestettyä albumin julkistamiskonsertin 1400 metrin syvyydessä Pyhäsalmen kaivoksessa, päästen näin Guinnessin ennätysten kirjaan.


title: Matteus Aquaspartalainen

text: Matteus Aquaspartalainen () (n. 1235 - 29. lokakuuta 1302) oli italialainen fransiskaaniteologi ja skolastinen filosofi.


title: Matteus Aquaspartalainen

text: Matteus oli kotoisin Acquaspartasta, Umbriasta. Hän kuului Bentivenghien sukuun. Samaan sukuun kuului mm. kardinaali Bentivenga (k. 1290), joka oli myös fransiskaani. Matteus liittyi fransiskaaneihin Todissa, valmistui teologian maisteriksi Pariisissa ja opetti jonkin aikaa myös Bolognassa.


title: Matteus Aquaspartalainen

text: Fransiskaani John Peckhamin tultua nimitetyksi Canterburyn arkkipiispaksi vuonna 1279, Matteuksesta tuli seuraavana vuonna Peckhamin seuraaja virassa "Lector sacri Patatii apostolici", toisin sanoen hänet nimitettiin paavillisen kuurian teologian lehtoriksi. Vuonna 1287 Montpellier’ssa pidetty tuomiokapitulin kokous nimitti hänet fransiskaanien sääntökunnan johtoon Arlotto Pratolaisen seuraajaksi.


title: Matteus Aquaspartalainen

text: Kun Girolamo Mascista, joka oli aiemmin toiminut fransiskaanien johdossa, tuli paavi Nikolaus IV 15. helmikuuta 1288, hän teki saman vuoden toukokuussa Matteuksesta San Lorenzon kardinaalin. Myöhemmin hänestä tuli Porto-Santa Rufinan kardinaali ja kuurian Sacra Paenitentiaria -tribunaalin johtaja ("penitentiarius major"). Hän toimi kuitenkin myös fransiskaanien johdossa vuoden 1289 tuomiokapitulin kokoukseen saakka. Matteus oli määrännyt sen pidettäväksi Assisissa, mutta Nikolaus IV siirsi sen Rietiin. Kokous nimitti Raymundus Gaufredilaisen sääntökunnan johtoon.


title: Matteus Aquaspartalainen

text: Fransiskaanien johdossa Matteus noudatti maltillista linjaa. Paavi Bonifatius VIII:n ja Colonna-suvun välisessä kiistassa (1297-) hän tuki voimakkaasti paavia. Bonifatius VIII nimitti hänet vuosina 1297 ja 1300 lähettilääksi Lombardiaan, Romagnaan ja Firenzeen, jossa mustat ("Neri") ja valkoiset ("Bianchi") eli guelfit ja ghibelliinit ottivat mittaa toisistaan.


title: Matteus Aquaspartalainen

text: Vuonna 1301 Matteus palasi Firenzeen, mutta rauha ja sovinto eivät olleet mahdollisia. Guelfit voittivat, ja ghibelliinit joutuivat maanpakoon. Heihin lukeutui muun muassa runoilija Dante, joka puhuu "Jumalaisessa näytelmässään" (Paradiso, XII, 124–26) Matteusta vastaan ghibelliininä. Matteus oli kuitenkin kuollut ennen tätä. Hänet haudattiin fransiskaanien Santa Maria in Aracoelin kirkkoon, jossa hänen hautamuistomerkkinsä on edelleen nähtävänä.


title: Matteus Aquaspartalainen

text: Matteus oli hyvin oppinut filosofi ja teologi. Hän oli Bonaventuran oppilas, ja hän seurasi ja kehitti edelleen tämän opetuksia. Näin hän oli osana ns. vanhempaa fransiskaanista koulukuntaa, joka suosi enemmän augustinolaisuutta kuin Tuomas Akvinolaisen aristotelismia.


title: Matteus Aquaspartalainen

text: Matteuksen pääteos on "Quaestiones disputatae", joka käsittelee useita aiheita. Tästä julkaistiin vuonna 1903 laitos nimellä ”Quaestiones disputatae selectae” osana teosta "Bibliotheca Franciscana scholastica medii aevi", I. Samassa teoksessa julkaistiin Matteuksen teokset ”Tractatus de excellentia S. Scripturae”, ”Sermo de studio S. Scripturae”, ”De processione Spiritus Sancti”. Aiemmin oli julkaistu viisi kvestiota ”Quaestiones de Cognitione” kokoelmassa "De humanae cognitionis ratione anecdota quaedam" (1883).


title: Matteus Aquaspartalainen

text: Vielä julkaisemattomiin teoksiin kuuluvat ”Commentarius in 4 libros Sententiarum”, ”Concordantiæ super 4 ll. Sententiarum”, ”Postilla super librum Job”, ”Postilla super Psalterium”, ”In 12 Prophetas Minores”, ”In Danielem”, ”In Ev. Matthaei”, ”In Apocalypsim”, ”In Epist. ad Romanos” ja ”Sermones dominicales et feriales”.


title: Doug Bentley

text: Douglas Wagner Bentley (3. syyskuuta 1916 Delisle, Saskatchewan – 24. marraskuuta 1972 Saskatoon, Saskatchewan) oli kanadalainen jääkiekkoilija, joka pelasi 13 kautta National Hockey Leaguessa seuroinaan Chicago Blackhawks ja New York Rangers.


title: Doug Bentley

text: Doug Bentley teki NHL historiaa kaudella 1942-43 pelatessaan samassa ketjussa veljiensä Maxin ja Regin kanssa. Ketju oli NHL:n historian ensimmäinen kolmen veljeksen muodostama ketju.


title: Punk-House

text: Punk-House on suomalaisen Problems? -yhtyeen ensimmäinen kokoelmalevy. Se julkaistiin vuonna 1995.


title: Niin että riittää...

text: Niin että riittää... on suomalaisen Problems? -yhtyeen 6. studioalbumi. Se julkaistiin vuonna 1998.


title: Reaaliajassa

text: Reaaliajassa on suomalaisen Problems? -yhtyeen 7. studioalbumi. Se julkaistiin vuonna 1999.


title: Glaukos (merenjumala)

text: Glaukos () oli kreikkalaisessa mytologiassa alun perin boiotialainen kalastaja, jonka eri traditioissa mainitut vanhemmat Athenaios luettelee seuraavasti


title: Glaukos (merenjumala)

text: Glaukos löysi loihditun yrtin, joka herätti hänen pyydystämänsä kalat takaisin eloon. Hän päätti maistaa sitä itsekin, ja yrtti teki hänet kuolemattomaksi, mutta muutti myös hänen kätensä eviksi ja jalkansa kalan pyrstöksi. Tämä pakotti hänet pysyttelemään ikuisesti meressä; muutos, joka ei miellyttänyt Glaukosta aluksi ollenkaan. Okeanos ja Tethys ottivat hänet kuitenkin hyvin vastaan, ja hänet hyväksyttiin nopeasti meren jumaluuksien parissa. Täällä hän oppi myös ennustamisen taidon.


title: Glaukos (merenjumala)

text: Muututtuaan merenjumalaksi Glaukos rakastui nymfi Skyllaan, mutta tämä kammoksui hänen kalamaista ulkonäköään ja pakeni maalle Glaukoksen yrittäessä lähentyä häntä. Glaukos pyysi Kirkeä valmistamaan rohtoa, joka saisi Skyllan rakastumaan häneen, mutta Kirke rakastuikin Glaukokseen. Kirke yritti voittaa Glaukoksen omakseen sanoilla pyytäen tätä hylkäämään Skyllan ja jäämään hänen luoksensa, mutta Glaukos vastasi, että puut kasvaisivat meren pinnasta ja meriheinä korkeimmilla vuorilla ennen kuin hän lakkaisi rakastamasta Skyllaa. Raivoissaan Kirke myrkytti lähteen, jossa Skyllalla oli tapana käydä uimassa, ja tämä muuttui kauhistuttavaksi hirviöksi, jolla oli kaksitoista jalkaa ja kuusi koiranpäätä.


title: Glaukos (merenjumala)

text: Euripideen näytelmässä "Orestes" Glaukos on Nereuksen poika, joka auttoi Menelaosta tämän kotimatkalla hyvin neuvoin. Yhden version mukaan hän olisi rakentanut aikanaa Argo-laivan, ja toimineen argonauttien retkellä sen perämiehenä; tähän liittyen uskottiin, että hän tulisi merihädässä olevien merimiesten avuksi oltuaan itsekin aiemmin sellainen. Yleisemmän version mukaan Glaukos vain ilmestyi merellä argonauteille ja kertoi heille tulevasta. Hänet tunnettiinkin paikkansapitävien ennustusten antajana, ja hän usein auttoikin merenkävijöitä neuvoillaan.


title: Tästä tähän

text: Tästä tähän on suomalaisen Problems? -yhtyeen toinen kokoelma-albumi. Se julkaistiin vuonna 2001.


title: Salvador Espriu

text: Salvador Espriu i Castelló (10. heinäkuuta 1913 – 22. helmikuuta 1985) oli katalonialainen kirjailija ja runoilija. Hän kuului katalaaninkielisen kirjallisuuden keskeisiin nimiin.


title: Salvador Espriu

text: Espriu syntyi Santa Coloma de Farnersissa lakimiehen pojaksi ja vietti lapsuutensa Barcelonan ja Arenys de Marin välillä. Hän julkaisi ensimmäisen kirjansa espanjaksi 16-vuotiaana ja lähti 1930-luvulla Barcelonan yliopistoon. Ensimmäinen runoteos on vasta vuodelta 1946.


title: Salvador Espriu

text: Espriulle myönnettiin lukuisia palkintoja, ja hänen tuotantoaan on käännetty useille kielille. Hänellä oli kunniatohtorin arvot Toulousen ja Barcelonan yliopistoilta.


title: Salvador Espriu

text: Espriun tunnetuimpien teosten joukkoon lukeutuu "La pell de brau" (1960). Hän kuoli Barcelonassa 71-vuotiaana.


title: Bryan Hextall

text: Bryan Aldwyn Hextall (31. heinäkuuta 1913 Grenfell, Saskatchewan – 25. heinäkuuta 1984) oli kanadalainen, maalintekijänä kunnostautunut NHL-jääkiekkoilija. Laitahyökkääjä Hextall pelasi uransa New York Rangersissa. Hän oli avainpelaaja Stanley Cupin Rangersille 1940 voittaneessa kokoonpanossa ja teki muun muassa ratkaisuottelun voittomaalin. Hänen ammattilaisuransa kattoi vuodet 1936–1948.


title: Bryan Hextall

text: Bryan on entisten NHL-pelaajien Bryan Hextall Jr ja Dennis Hextallin isä sekä maalivahtina liigassa kunnostautuneen Ron Hextallin isoisä.


title: Sven Rydell

text: Sven Åke Algot Rydell (14. tammikuuta 1905 Göteborg – 4. huhtikuuta 1975) oli ruotsalainen jalkapalloilija, joka edusti ruotsalaista Holmens IS:ää ja Örgryte IS:ää. Pelipaikaltaan Rydell oli hyökkääjä.


title: Sven Rydell

text: Rydell oli yksi 1920-luvun parhaista ruotsalaisia jalkapalloilijoita. Hänen suurimmat vahvuutensa olivat maalintekotehot: hän teki 43 pelaamassaan A-maaottelussa peräti 49 maalia. Pariisin olympialaisissa 1924 Rydell voitti pronssia Ruotsin joukkueessa. Rydell oli pitkään eniten A-maaottelumaaleja tehnyt ruotsalainen jalkapalloilija, kunnes Zlatan Ibrahimović ohitti hänet tilastossa syyskuussa 2014.


title: Eurooppa 3

text:
Eurooppa 3 on suomalainen Turun seudulta lähtöisin oleva popmusiikkia tekevä yhtye, jonka menestynein kappale on vuonna 1989 levytetty "Älä unohda minua". Yhtyeen viimeisin pitkäsoitto on vuonna 2010 julkaistu "Tule tyttö".
V.V. Riihiluoma mainitsee yhtyeen keskustelufoorumilla että yhtyettä voidaan pitää myös piikkiöläisenä, koska yhtye sai alkunsa Piikkiön Toivonlinnassa ja Eurooppa 3:lla oli vuosia treenikämppä Harvaluodon saaressa. Vuonna 2010 Eurooppa 3 julkaisi pitkän tauon jälkeen ensin kokoelmalevyn "Älä unohda minua" ja 22.9. uuden pitkäsoiton "Tule tyttö".


title: Rochefourchat

text: Rochefourchat [rošfur'ša] on kunta Drômen departementissa Rhône-Alpesin hallintoalueella Ranskassa. Kunta kuuluu Dien arrondissementtiin ja La Motte-Chalanconin kantoniin. Kunnassa oli yksi asukas vuoden 2007 väestönlaskennassa ja väestötiheys oli 0,1 as./km². Ainoa asukas on 30–44-vuotias mies. Rochefourchatin pinta-ala on 12,74 neliökilometriä.


title: Rochefourchat

text: Rochefourchat’n naapurikunnat ovat Les Tonils lännessä, La Chaudière pohjoisessa, Pradelle koillisessa sekä Saint-Nazaire-le-Désert muissa ilmansuunnissa. Rochefourchat’sta on matkaa Pradelleen 3,8 kilometriä, Saint-Nazaire-le-Désertiin 3,9 km, Les Tonilsiin 4,3 km, La Chaudièreen 4,4 km, Bretteen 5,2 km, Bézaudun-sur-Bîneen 6,4 km ja Pennes-le-Seciin 7 km.


title: Morsiusseppele

text: Morsiusseppele on Hannu Lemisen ohjaama suomalainen draamaelokuva vuodelta 1954. Elokuva on mustavalkoinen. Pääosissa ovat Aino-Maija Tikkanen ja Jussi Jurkka.


title: Morsiusseppele

text: Elokuva kertoo nuoresta ylioppilaasta, joka railakkaan juhlimisensa vuoksi lähetetään enonsa luokse maalle rauhoittumaan. Hän tapaa hehkeän maalaistytön ja rakastuu. Säätyerot tuottavat kuitenkin nuorenparin onnelle ylitsepääsemättömiä esteitä. "Morsiusseppele" esitettiin televisiossa ensimmäisen kerran 19. marraskuuta 1966.


title: Morsiusseppele

text: Ylioppilas Allan Smith viettää vuonna 1902 vauhdikasta elämää Helsingissä. Myöhemmin Villa Kivenä tunnettu huvila Töölönlahden rannalla esittää Madame Kraemerin taloa, jossa vietetään iloista elämää. Allanin äiti Hedvig Smith eitiedä pojan hurjasteluista, eikä myöskään Madame Kraemerin huvilan kaltaisista paikoista. Allanin morsiamen Ritvan äiti, rouva Ada Allén, sattuu näkemään Allanin epämääräisessä naisseurassa. Rouva Allén ilmoittaa rouva Smithille, että kaavailtu avioliitto perutaan, jos Allan jatkaa yöllisiä juhlintojansa. Hedvig ei halua ajatella pahaa pojastaan, mutta pelkää kuitenkin hänen tulleen liiaksi isäänsä.


title: Morsiusseppele

text: Kun Smithien kotiapulainen Stiina sairastuu, rouva Smith saa syyn lähteä Allanin kanssa maalle, jotta poika rauhoittuisi. Kerran Allan näkee laiturilla alastoman nuoren naisen. Nainen suuttuu Allanin julkeudesta, ja kohta Allan räpiköi itse järvessä vaatteet päällä. Kun Allan alkaa piirittää neitoa, Alli alkaa lämmetä Allanille, ja he viettävät aikaa yhdessä. Suhteen huomaa myös mustasukkainen isäntärenki Pekka, jolle Allin vanhemmat ovat luvanneet tytön. He huolestuvat Allin ja Allanin seurustelusta. Romanttisen kesäillan päätteeksi Allan lumoaa Allin tarinoilla kaupungin ihmeistä. He suutelevat kiihkeästi, mutta aittaan Alli menee yksin. Raivostunut Pekka pyrkii sinne turhaan. Kun Smithien kotiapulainen Stiina on parantunut, perhe palaa Helsinkiin. Allan ja Alli hyvästelevät toisensa rantavajassa, ja rajuilman säestäessä Alli antautuu Allanille.


title: Morsiusseppele

text: Allan palaa kaupunkiin muuttuneena miehenä. Hän ei enää viihdy iltariennoissa. Ritva on Tukholmassa, ja rakkaus alkaa hiipua. Allan kirjoittaa Allille, mutta Alli on jo joutumassa naimisiin väkivaltaisen Pekan kanssa. Hän uhmaa Pekan ja vanhempiensa tahtoa eikä hyväksy järjestettyä avioliittoa. Kun isä vihastuu, Alli päättää lähteä Helsinkiin. Hän ei tunne pääkaupungissa kuin Smithin perheen ja saa sieltä palveluspaikan. Äidillä on epäilyksensä Allanin ja Allin suhteen. Lähtiessään konserttiin hän kuulee porraskäytävään poikansa keskeyttäneen pianonsoiton. Äiti palaa yllättäen kotiin ja huomauttaa pojalleen, ettei palvelusväen kanssa sovi istua samassa pöydässä. Allan ja Alli onnistuvat salaamaan suhteensa. He viettävät hetkiä kaupungilla. Äiti uskoo, että poika rakastaa häntä yli kaiken, eikä kukaan muu merkitse mitään. Hän pohtii, oliko viisasta ottaa Alli palvelukseen, mutta arvelee kuitenkin Allanin parantuneen lukuinnon olevan Allin ansiota.


title: Morsiusseppele

text: Seuraavana keväänä äiti Hedvig ilmoittaa Allille, että kesällä hän lähtee Allanin kanssa Tukholmaan, eikä Allin apua siten enää tarvita. Hän sanoo tietävänsä, mitä peliä talossa on pelattu syksystä alkaen. Alli murtuu. "Itku pitkästä ilosta", Stiina toteaa ja käskee hänet viemään teetarjottimen Allanin huoneeseen. Seuraavana yönä Alli hiipii jälleen Allanin luo. Poistuessaan aamulla huoneesta hän kohtaa Hedvigin. Hän perääntyy Allanin huoneeseen, jonne myös Hedvig tulee pitämään saarnaa. Hän ei hyväksy säätyerot ylittävää suhdetta. Allan ilmoittaa aikovansa naimisiin Allin kanssa. Kun Hedvig ja Allan matkustavat Ruotsiin, Alli lähtee talosta. Tapahtumia sivusta seurannut Stiina huomaa, että Allan muistuttaa isäänsä, joka myös peuhasi palvelustyttöjen kanssa, mutta isä oli sentään herrasmies. Stiina yrittää turhaan lohduttaa Allia. Alli palaa maalle ja hukuttautuu. Vain morsiusseppele jää järven pinnalle muistuttamaan tuhoon tuomitusta rakkaudesta.


title: Morsiusseppele

text: "Morsiusseppele" kuvattiin elo-lokakuussa 1953. Maalaismaisemat ovat Varsinais-Suomesta Suomusjärveltä. Metsälampi on sikäläinen Kolmperän lampi. Sisäkuvat otettiin Helsingissä Munkkivuoren studiolla. Elokuvan saksankielinen nimi "Das Mädchen vom See" painottaa elokuvassa voimakkaasti läsnä olevaa vesielementtiä. Englannin- ja espanjankieliset nimet ovat suoria käännöksiä alkuperäisnimestä: "The Bridal Garland" ja "La corona nupcial".


title: Morsiusseppele

text: Televisioesityksen yhteydessä vuonna 2014 kriitikko leimaa elokuvn aikansa eläneeksi.


title: VY Canis Majoris

text: VY Canis Majoris ("VY CMa") on punainen hyperjättiläistähti Ison koiran tähdistössä. Se on yksi suurimmista tunnetuista tähdistä; tähden säteen on arvioitu vastaavan jopa 1300–1540 Auringon sädettä. Tähden massa kuitenkin vastaa vain noin 17 Auringon massaa.


title: VY Canis Majoris

text: VY Canis Majoris sijaitsee noin 3 820 valovuoden etäisyydellä Maasta. Toisin kuin useimmat hyperjättiläiset, VY Canis Majoris ei ole osa kaksois- tai suurempaa usean tähden järjestelmää, vaan se on yksittäinen tähti.


title: VY Canis Majoris

text: Tuoreimman arvion mukaan VY Canis Majoriksen säde vastaa noin 1300–1540 Auringon sädettä. Erään vanhemman arvion mukaan tähden säde vastaisi jopa 1800–2100 Auringon sädettä, mikä tekisi siitä suurimman tunnetun tähden. Auringon paikalle asetettuna VY Canis Majoriksen pinta olisi Jupiterin radan ulkopuolella, joidenkin arvioiden mukaan jopa Saturnuksen rataakin kauempana.


title: Kalevi Laitinen (luistelija)

text: Veikko Kalevi Laitinen (3. lokakuuta 1919 Kuusankoski – 17. kesäkuuta 1995 Kauniainen) oli suomalainen pikaluistelija.


title: Kalevi Laitinen (luistelija)

text: Laitinen edusti Suomea pikaluistelijana kaksissa olympialaisissa. Sankt Moritzin 1948 kisoissa hän oli parhaimmillaan seitsemäs 1 500 metrin matkalla ajalla 2.20,3. Oslon 1952 kisoissa hänen paras sijoituksensa oli 21:s 500 metrin matkalla. Maailmanmestaruuskilpailuissa hän sijoittui 5 000 metrillä viidenneksi Oslossa 1947 ja oli yhteispisteissä yhdeksäs Helsingissä 1948. Suomen mestaruuden hän voitti yhteispisteissä neljästi ja lisäksi 11 matkamestaruutta vuosina 1945–1951. Hän luisteli 10 000 metrin Suomen ennätyksen 17.42,9 vuonna 1949.


title: Teo Macero

text: Attilio Joseph ”Teo” Macero (30. lokakuuta 1925 – 19. helmikuuta 2008) oli yhdysvaltalainen äänilevytuottaja sekä jazzsäveltäjä ja -saksofonisti.


title: Teo Macero

text: Macero syntyi Glens Fallsissa, New Yorkissa. Palveltuaan Yhdysvaltain laivastossa hän muutti vuonna 1948 New Yorkin kaupunkiin, jossa hän valmistui Juilliard School of Musicista vuonna 1953. Hän teki uransa varhaisessa vaiheessa yhteistyötä Charles Mingusin kanssa.


title: Teo Macero

text: Macero työskenteli tuottajan ominaisuudessa Columbia Recordsille kahdenkymmenen vuoden ajan, ja hänen tunnetuimpia töitään on Miles Davisin levy "Kind of Blue" (1959). Hän pääsi levy-yhtiön leipiin alun perin vuonna 1957, ja hän tuotti Davisin ohella muiden muassa Charles Mingusia, Duke Ellingtonia, Ella Fitzgeraldia, Thelonious Monkia, Johnny Mathisia, Count Basieta, Dave Brubeckia, Tony Bennettiä, Charlie Byrdiä ja Stan Getziä.


title: Teo Macero

text: Vaikka Macero lähti Columbia Recordsilta 1975, hän jatkoi yhteistyötään Miles Davisin kanssa aina vuoteen 1983. Hän oli kuollessaan 82-vuotias.


title: Animatronic

text: Animatronic on norjalaisen black metal -yhtye The Kovenantin kolmas albumi. Se julkaistiin vuonna 1999. Animatronic on yhtyeen ensimmäinen albumi uudella The Kovenant -nimellä.


title: Wolverine Blues

text: Wolverine Blues on death metal -yhtye Entombedin vuonna 1993 julkaistu kolmas studioalbumi. Sitä pidetään yleisesti yhtenä merkittävimmistä Entombed-julkaisuista, sekä myös melko merkittävänä albumina koko death metal -genren kannalta. Levyn päätösraita "Out of Hand" on julkaistu myös EP:nä.


title: Wolverine Blues

text: Kaikki sovitukset Entombed.


title: Etelä-Keuruu

text: Etelä-Keuruu on kylä Keuruun kaupungissa. Se alkaa keskustaajaman tuntumasta jatkuen Mäntän rajalle asti kantatie 58:n molemmin puolin. Kylä jakautuu useisiin pienempiin kyläyhteisöihin ja kylässä asuu yhteensä yli 500 ihmistä. Vakituiseen asuinkäyttöön suunniteltuja taloja kylässä on noin 300. Etelä-Keuruulla toimii Pohjoislahden ala-aste, Pohjoislahden lainausasema, Iso-Kirja opisto, Hoskarin hevostalli, Ratsastuskoulu Ponilaakso sekä Nikolaintalo Liukko.


title: Etelä-Keuruu

text: Etelä-Keuruulla on myös paljon vapaa-ajan asuntoja, minkä seurauksena kylän asukasluku moninkertaistuu joka kesä.


title: S.E.T.I. (albumi)

text: S.E.T.I.on norjalaisen metallimusiikkiyhtye The Kovenantin neljäs albumi. Se julkaistiin vuonna 2003.


title: Luettelo Jope Ruonansuun kappaleista

text: Tämä on luettelo Jope Ruonansuun levyttämistä kappaleista aakkosjärjestyksessä.


title: Ville Mattila

text: Herman Vilhelm ”Ville” Mattila (9. maaliskuuta 1903 Haapavesi – 11. heinäkuuta 1987 Haapavesi) oli suomalainen hiihtäjä ja olympiamitalisti.


title: Ville Mattila

text: Mattila oli mukana Chamonix'n 1924 talviolympialaisten sotilaspartiohiihdossa hopeaa voittaneessa Suomen joukkueessa. Sotilaspartiohiihto oli kisoissa mukana näytöslajina, mutta vuonna 2006 mitali virallistettiin.


title: Ville Mattila

text: Sankt Moritzin 1928 talviolympialaisissa Mattila sijoittui 18 kilometrin hiihdossa kymmenenneksi. Samana vuonna hän sijoittui Salpausselän kisojen 50 kilometrin hiihdossa neljänneksi.


title: Kuwahara

text: Kuwahara on japanilainen polkupyörävalmistaja. Yritys on tunnettu erityisesti BMX-pyöristään . Sentaro Kuwahara perusti yrityksen 1930-luvulla Osakassa ja aluksi se toimi perheyrityksenä. Vuonna 1945 yrityksen toiminta keskeytyi toisen maailmansodan takia, mutta jatkui vuonna 1956, jolloin se toimitti ensimmäiset pyörät ulkomaille.


title: Kuwahara

text: Sentaro Kuwahara kuoli 1960 jolloin hänen poikansa Masao Kuwahara ryhtyi johtamaan yrityksen toimintaa. Hänen tavoitteenaan oli laajentaa toimintaa. 1960-luvulla polkupyöräilyn suosio Yhdysvalloissa kasvoi ja vuosina 1968–1972 Kuwahara valmisti pyöriä alihankintana muille merkeille, kuten Schwinn.


title: Kuwahara

text: Nykyään Kuwaharan nimellä myydään pyöriä Saksassa, Suomessa, Australiassa, Japanissa ja Kanadassa.


title: Kuwahara

text: Kuwaharan polkupyörä esiintyy myös Steven Spielbergin elokuvassa E.T. – The Extra Terrestrial


title: Karkun taistelu

text: Karkun taistelu oli osa Suomen sisällissotaa ja käytiin 17. huhtikuuta 1918.


title: Karkun taistelu

text: Pohjoismaiden siihen asti suurin sotatoimi Tampereen taistelu päättyi 6. huhtikuuta 1918 punaisten antautumiseen. Sen jälkeen valkoisten päähyökkäys suunnattiin Viipuriin. Punakaartien käskettiin perääntyä ensin Riihimäen-Helsingin tasalle ja myöhemmin Kymijoelle. Karkun taistelu liittyi punaisten vetäytymiseen Satakunnasta ja valkoisten etenemiseen linjaa Hämeenlinna–Riihimäki–Helsinki ja Lahtea kohti. Punaisen Tampereen kukistumisen aikaan punaisten rintama Satakunnassa sijaitsi linjalla Kullaa–Kiikoinen–Putaja–Karkun kirkko–Suoniemen kirkko–Tottijärven kirkko.


title: Karkun taistelu

text: Satakunnan suunnan punakaarteja perääntyi Suodenniemeltä ja Laviasta etelään Mouhijärven, Häijään ja Kiikoisten kautta maaliskuun lopulta lähtien ja rintama vakiintui 4. huhtikuuta Karkun kirkolle. Eräänä tavoitteena oli suojata Porin punakaartien vetäytyminen itään. Toisaalta Porin punakaartin johto, muun muassa Hannes Uksila suunnitteli vielä vastahyökkäystäkin pohjoiseen. Porista vetäytynyt punaisten rintamaesikunta asettui Uksilan johdolla Tyrvään pappilaan 13. huhtikuuta.


title: Karkun taistelu

text: Suodenniemen, Hämeenkyrön ja Pirkkalan suunnista edenneet valkoiset valtasivat Häijään sekä Palvialan, Kutalan ja muut Karkun pohjoisosan kylät huhtikuun 4. päivään mennessä. Tätä pitemmälle he eivät vielä tässä vaiheessa yrittäneet edetä, sillä Tampereen valtauksen jälkeen valkoisten läntisen rintaman pääjoukko hyökkäsi etelään tuhotakseen punaisten asemat Hämeenlinnan ympäristössä. Juuri kenraalimajuriksi ylennetty Satakunnan Ryhmän komentaja Ernst Linder sai käskyn pysytellä toistaiseksi puolustuskannalla linjalla Pomarkku–Karkun rautatieasema–Nokia. Karkussa seurasi nyt runsaan viikon kestänyt asemasotavaihe, jonka aikana sattui muutamia yksittäisiä punaisten hyökkäyksiä.


title: Karkun taistelu

text: Porin suunnasta saapui rautateitse pakolaisia Tyrvään asemalle, josta he jatkoivat matkaansa Vammaskosken yli ja edelleen Vammalan kauppalan, Punkalaitumen ja Sammaljoen kautta itään kohti Hämeenlinnaa. Vammaskosken silta oli strategisesti tärkeä, sillä se oli ainoa kiinteä vesistön ylityspaikka kymmenien kilometrien säteellä. Viimeisenä Porista lähti punaisten räjäytyskomennuskunta, joka räjäytti Pahakosken rautatiesillan Kokemäellä ja sytytti tuleen Peipohjan, Kokemäen, Kyttälän ja Kauvatsan asemarakennukset. Valkoiset valtasivat Porin 13. huhtikuuta ja Rauman 16. huhtikuuta, minkä jälkeen kenraalimajuri Ernst Linder antoi majuri Walter von Gerichille tehtäväksi murtaa punaisten vastarinta Karkun kirkolla ja vallata Vammalan kauppala.


title: Karkun taistelu

text: Karkun kivikirkko oli punaisten rintaman vahvin tukikohta. Ratkaiseva taistelu käytiin 17. huhtikuuta 1918 linjalla Riippilänjärvi–Porin rautatie–Karkun kirkko. Vastakkain olivat neljä-kuusi punakomppaniaa Varsinais-Suomesta ja Satakunnasta sekä kolme-neljä vajaata valkoisten pataljoonaa eversti Ernst Linderin Satakunnan ryhmästä. Punaisten rintamaa johtivat virolaissyntyinen matruusi Jan Tuckman ja Suodenniemen punapäällikkö Väinö Koivisto, jotka olivat asemasotavaiheen aikana varustaneet lujat puolustusasemat Karkun kirkolle sekä Rautaveden eteläpuolelle linjalle Pirunvuori–Kärppälä–Stormi.


title: Karkun taistelu

text: Valkoisia johtivat majuri Walter von Gerich, jääkärikapteeni Aarne Heikinheimo ja kapteeni Karl Lillier. Valkoisten strategian laadintaan osallistui Aarne Heikinheimon serkku, jääkäriluutnantti Veikko Heikinheimo, joka oli Tyrvään kirkkoherran Karl Abiel Heikelin poika ja jolla oli innokkaana metsästyksen ja kalastuksen harrastajana hyvä paikallistuntemus. Von Gerich aloitti aamulla 17. huhtikuuta parin pataljoonan, panssarijunan ja neljän tykin voimin hyökkäyksen Palvialasta kohti Karkun kirkkoa. Tämä oli kuitenkin tarkoitettu hämäykseksi, sillä Aarne ja Veikko Heikinheimo aloittivat samanaikaisesti vajaan pataljoonan voimin koukkauksen Riippilänjärven länsipuolitse pyrkien sitä kautta punaisten selustaan. Toinen, Karl Lillierin johtama vajaa pataljoona yritti koukata Vammalaan Kokemäenjoen itäpuolitse, Sarkolan, Kutalan, Kärppälän ja Stormin kautta.


title: Karkun taistelu

text:
Punaisten puolella Karkun taisteluun osallistui lisäksi Turun seudulta Maarian pitäjästä koottu naiskomppania, joka oli aktiivisin punainen naisosasto sisällissodassa. Maarian tehtaantytöistä (pääosa 15–24-vuotiaita) kolme kaatui ja kolme haavoittui 17. huhtikuuta. Ilmeisesti yksi
kaartilaistyttö jäi vangiksi, ja hänet teloitettiin. Kamppailu ratkesi valkoisten eduksi Aarne ja Veikko Heikinheimon pataljoonan Riipilänjärven pohjoispuolelta punaisten sivustaan tekemän koukkauksen onnistuttua. Taisteluun punaisten puolella 15-vuotiaana osallistunut tyrvääläispoika muisteli myöhemmin: "Valkoisten tykkituli oli tarkkaa, osumia tuli heti rautatiehen ja kirkon kiviaitaan, jonka suojasta me ammuttiin. Lopulta ne osuivat kirkon torniin, jossa oli meidän konekivääri". Punakaartilaiset pakenivat rintamalta lähes paniikissa Tyrväätä ja Vammalaa kohti. Valkoiset kärsivät vain noin kymmenen miehen tappiot. Lukumääräarviot punaisten menetyksistä vaihtelevat paljon, 20:stä yli sataan. Tiedoissa ehkä sekoittuvat kaatuneet ja taistelun jälkeen teloitetut. Perimätiedon mukaan useita perääntyviä punakaartilaisia hukkui Kokemäenjoen Rautaveden heikkoihin kevätjäihin.


title: Karkun taistelu

text: Valkoiset keskeyttivät illalla 18. huhtikuuta hyökkäyksensä Vammalaa kohti ja asettuivat edellispäivien taisteluista rasittuneina yöksi lepotauolle Nuupalan, Lousajan ja Kallialan taloihin. Punakaartilaiset olivat heidän edeltään päässeet Rautaveden eteläpuolelle ja olivat asemissa Vammaskosken etelärannalla. Samaan aikaan Karl Lillierin johtaman valkoisten osaston hyökkäys vesistön itä- ja eteläpuolitse kohti Vammalaa oli pysähtynyt Stormin kylän tasalle koko huhtikuun 18. päiväksi. Valkoiset arvelivat rynnäkön kosken yli kauppalaan maksavan paljon verta – punaiset olivat asettaneet konekiväärit kosken etelärannalle ja Tyrvään kirkon torniin – ja olevan sitä paitsi tarpeeton, sillä heidän käsityksensä mukaan punaisten vetäytyminen kauppalasta oli vain ajan kysymys. Ennen perääntymistään Vammaskosken yli punaiset olivat sytyttäneet tuleen Vammaskosken sillan pielessä sijainneen Tyrvään pappilan, joka paloi perustuksiaan myöten. Täältä Veikko Heikinheimo oli helmikuussa 1916 lähtenyt jääkärikoulutukseen Saksaan. Seisoessaan kotinsa savuavilla raunioilla hän haavoittui lievästi Vammalan puolelta ammutusta kiväärin luodista.


title: Karkun taistelu

text: Huhtikuun 18. päivän aikana punaiset tyhjensivät Vammalan kauppalan ja sytyttivät sen seuraavan yön aikana palamaan talo talolta. Suurpalossa tuhoutui miltei kaksi kolmannesta kauppalan silloisesta rakennuskannasta, ja Vammalan palo oli suurin yksittäistä paikkakuntaa kohdannut tuho koko Suomessa. Vaikeuttaakseen valkoisten etenemistä punakaartilaiset olivat rakentaneet kivistä, kaadetuista puista ja sähköpylväistä sekä taloista kannetusta tavarasta murroksen kauppalan halki kulkeneelle pääkadulle. He yrittivät myös räjäyttää Vammaskosken sillan siinä kuitenkaan onnistumatta.


title: Karkun taistelu

text: Vammalan palon jälkeen punakaartilaiset lähtivät lopullisesti Satakunnasta ja vetäytyivät Sammaljoen, Punkalaitumen ja Urjalan kautta kohti Hämeenlinnaa, josta vielä silloin oli toimiva rautatieyhteys itään. Kulkiessaan Sammaljoen kautta 19. huhtikuuta punakaartilaiset ryöstivät kylän ja sytyttivät sen kirkkoineen tuleen. Punaiset kärsivät vakavan menetyksen päällikkönsä Jan Tuckmanin saadessa surmansa Punkalaitumella 20. huhtikuuta. Tuckman oli lähtenyt Punkalaitumen kirkonkylästä Huittisten suuntaan tiedustelemaan valkoisten asemia, jolloin vastaan tullut valkoisten polkupyöräpartio ampui hänet. Tämän jälkeen punaiset kuljettivat päällikkönsä ruumiin mukanaan Hämeenlinnaan ja hautasivat sen kaupungin puistoon. Monet Karkun ja Tyrvään seuduilta paenneet punakaartilaiset osallistuivat Alvettulan, Hauhon ja Syrjäntaan taisteluihin, kunnes pakotie katkesi Lahden edustalla ja miltei kaikki jäivät vangeiksi, joukossa muiden muassa päällikköihin kuulunut Väinö Koivisto.


title: Karkun taistelu

text: Majuri Walter von Gerichin lähettämä pieni valkoisten joukko eteni huhtikuun 19. päivän aikana Kiikkaan ja siirtyi siellä Kokemäenjoen eteläpuolelle, jolloin Tampere–Pori-rata oli koko pituudeltaan valkoisten hallussa. Lepäiltyään muutaman päivän Tyrväällä eversti Ernst Linderin komentamat valkoisten joukot lähtivät 24. huhtikuuta marssimaan pakenevien punaisten jäljessä Vesilahden, Viialan ja Toijalan kautta idän suuntaan ja ehtivät ennen sisällissodan päättymistä vielä mukaan Kouvolan, Kotkan ja Haminan valtauksiin.


title: Karkun taistelu

text: Tunnettu karkkulainen professori Hjalmar Hjelt vastasi Linnais-tilallaan sijainneen Meteorologisen päälaitoksen (nykyinen Ilmatieteen laitos) sääaseman toiminnasta. Enempää tilannetta selittämättä Hjelt totesi selonteossaan että ajanjaksona 8.–17. huhtikuuta 1918 sademittaria ei voitu lukea. Lisäksi mittarin tuulisuojuksen läpi oli ammuttu luoti. Luodinreikä itsessään ei haitannut sademittausta mutta päivittäistä sademäärää ei kyetty määrittämään koska sadeastiaa ei voitu määräajoin tyhjentää. Sisällissota haittasi siten myös tieteellistä tutkimustyötä.


title: Richardus Rufus Cornwallilainen

text: Richardus Rufus Cornwallilainen (k. n. 1260) oli englantilainen fransiskaaniteologi ja skolastinen filosofi, joka opiskeli Pariisin ja Oxfordin yliopistoissa.


title: Richardus Rufus Cornwallilainen

text: Rufus oli yksi ensimmäisiä läntisiä keskiaikaisia filosofeja, joka kirjoitti Aristoteleesta. Hänen kommentaarinsa ovat varhaisimpia säilyneitä. Hän kirjoitti myös vaikutusvaltaisia kommentaareja Petrus Lombarduksen teokseen "Sentenssit".


title: Richardus Rufus Cornwallilainen

text: Rufus sai vaikutteita Robert Grossetesteltä, Aleksanteri Halesilaiselta, Richardus Fishacrelta ja Johannes Filoponokselta, ja vaikutti itse puolestaan Bonaventuraan ja Franciscus Meyronnesiin. Roger Bacon oli hänen palava kriitikkonsa.


title: Richardus Rufus Cornwallilainen

text: Tutkijat ovat spekuloineet sillä, oliko Rufus teoksen "Abstractiones" kirjoittaja. Tämä teos oli 1200-luvulla kirjoitettu logiikan käsikirja, joka koostui kokoelmasta sofismeja ja loogisia ongelmia. Teoksen käsikirjoituksen kirjoittanut kirjuri nimesi sen kirjoittajaksi ”Richardus Sophista” (”Ricarde Sophista”), missä "sophista" tarkoittaa loogikkoa. Kirjoittajaa kutsuttiin usein nimellä ”Magister Abstractionum”.


title: Richardus Rufus Cornwallilainen

text: Rufuksen koottujen teosten laitoksessa (Opera Omnia) on julkaistu seuraavat teokset:


title: Richardus Rufus Cornwallilainen

text: Opera Philosophica


title: Richardus Rufus Cornwallilainen

text: Opera Theologica


title: Richardus Rufus Cornwallilainen

text: Opuscula


title: Tux Paint

text: Tux Paint on avoimen lähdekoodin kuvankäsittelyohjelma, joka on suunnattu lapsille.


title: Tux Paint

text: Tux Paint on saatavilla useille eri UNIX-tyyppisille käyttöjärjestelmille, sekä Microsoft Windowsille. Koska Tux Paint on suunnattu pienille lapsille, sen käyttöliittymä on pyritty suunnittelemaan mahdollisimman helppokäyttöiseksi, eikä se pyri olemaan ammattimaisempaan käyttöön suunnattu kuvankäsittelyohjelma toisin kuin esimerkiksi GIMP.


title: DocBook

text: DocBook on teknisen dokumentaation tekemiseen kehitetty merkintäkieli, jonka nykyinen versio on kehitetty XML:n pohjalta. DocBookin etuna on, että se sallii käyttäjänsä luoda dokumentaation esitysneutraalissa muodossa, jonka pohjalta voi automatisoidusti luoda HTML- tai PDF-dokumentteja sekä man-sivuja.


title: Korisliiga-kausi 2006–2007

text: Korisliiga-kausi 2006–2007 oli 67. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti karkkilalainen Team Componenta ja hallitsevana mestarina Lappeenrannan NMKY.


title: Korisliiga-kausi 2006–2007

text: Kauden päätteeksi Espoon Honka voitti historiansa kuudennen Suomen mestaruuden. Finaalisarjan hävinnyt Namika Lahti voitti hopeaa ja Joensuun Kataja pronssia. Runkosarjan voitti Joensuun Kataja. Pussihukat putosi runkosarjan päätteeksi sarjaporrasta alaspäin I-divisioonaan. Vuoden pelaajaksi valittiin Joensuun Katajan Sami Lehtoranta.


title: Korisliiga-kausi 2006–2007

text: Ulkomaalaispelaajien määrää rajoittavat säännöt poistuivat ensi kertaa pääsarjan historiassa kaudeksi 2006–07. Liigaa kävikin pelaamassa kauden aikana ennätykselliset 91 ulkomaalaisvahvistusta.Runkosarja käynnistyi 30. syyskuuta 2006 ja päättyi 24. maaliskuuta 2007. Korisliigan 12 joukkuetta pelasivat kaikki nelinkertaisen sarjan. Runkosarjan kahdeksan parasta joukkuetta pääsivät kevään pudotuspeleihin.


title: Korisliiga-kausi 2006–2007

text: "Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet"Runkosarjan kaksi heikointa joukkuetta pelasivat I-divisioonan toiseksi ja kolmanneksi tulleen joukkueen kanssa kaksinkertaisen sarjan yhdestä Korisliiga-paikasta. I-divisioonan voittaja, Kauhajoen Karhu nousi suoraan Korisliigaan. SM-karsintasarja alkoi 31. maaliskuuta ja päättyi 8. huhtikuuta.


title: Korisliiga-kausi 2006–2007

text: Pudotuspelit pelattiin paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin kuitenkin kahden ottelun yhteistuloksen perusteella.


title: Korisliiga-kausi 2006–2007

text: Ilta-Sanomien jakamat tähdet olivat mukana kuudetta kertaa Korisliigassa. Jokaisessa runkosarjan ottelussa paikallisista koripallovaikuttajista koottu Ilta-Sanomien tähtiraati antoi ottelun kolmelle parhaalle pelaajalle IS-tähtiä siten, että paras pelaaja sai kolme tähteä, toiseksi paras kaksi tähteä ja kolmanneksi paras yhden tähden. Kaikkiaan IS-tähtiä jaettiin kauden aikana 119 eri pelaajalle. IS-tähtikisan voitti UU-Korihaiden Ed Nelson 64 pisteellä. Hän kuittasi voitostaan 3400 euron palkintoshekin.


title: Abbé

text: Abbé (< = "abbas", 'isä', arameaksi "abba") on ranskan kielen vastine sanalle "apotti". Se on Ranskassa alempiarvoisen katolisen papin arvonimi.


title: Abbé

text: Paavi Leo X:n ja Frans I:n tekemälla konkordaatilla Ranskan kuningas sai oikeuden nimittää 255 "Abbés commendataires"ia, eli lähes jokaiselle Ranskan munkkiluostarille. He saivat tulonsa luostarilta joutumatta palvelemaan siellä.


title: Abbé

text: 1500-luvulta lähtien arvonimeä "abbé" on käytetty kaikista nuorista papeista. He pukeutuivat mustaan tai tummanviolettiin viittaa, jossa on pieni kaulus. Heidän päänsä oli ajeltu paljaaksi.


title: Abbé

text: Koska "abbét" vain harvoin johtivat luostaria, he työskentelivät usein ylhäisissä perheissä esimerkiksi opettajina ja hengellisinä ohjaajina. Joistakuista tuli kirjailijoita.


title: Mucha Lucha

text: ¡Mucha Lucha! on Yhdysvaltalainen Warner Bros. Animationin tuottama 52 jaksoa kestänyt animaatiosarja vuosina 2002–2005. Sarjan loivat Eddie Mort ja Lili Chin. Se oli myös ensimmäisiä Adobe Flashillä tehtyjä animaatiosarjoja, joita yleensä näkyy enemmän internetissä.


title: Mucha Lucha

text: Sarja sijoittuu kuvitteelliseen Lucha Libre kaupunkiin, jossa jokaisella hahmolla on naamio ja painiasu, sekä erikoisliike. Sarjassa keskitytään pääasiassa kolmeen lapseen Rikochet, Buena Girl ja The Flea, jotka käyvät kuuluisassa painikoulussa.


title: Collections (Sleepy Sleepers)

text: Collections on Sleepy Sleepersin kokoelma-albumi. Se julkaistiin vuonna 2007. Levy on osa "Collections"-kokoelmasarjaa.


title: Ted Schwinden

text: Theodore "Ted" Schwinden (s. 31. elokuuta 1925) on yhdysvaltalainen poliitikko.


title: Ted Schwinden

text: Schwinden syntyi Wolf Pointissa, Montanassa, ja toimi osavaltionsa kuvernöörinä vuosina 1981–1989. Häntä edelsi Thomas Lee Judge, jonka kaudella hän oli jo ollut varakuvernööri. Häntä itseään seurasi myöhemmin Stan Stephens.


title: Ted Schwinden

text: Schwinden on demokraattisen puolueen jäsen. Hänen vaimonsa Jean kuoli syöpään 24. maaliskuuta 2007.


title: Glaukos (Hippolokhoksen poika)

text: Glaukos () oli kreikkalaisessa mytologiassa Hippolokhoksen poika ja Bellerofonin pojanpoika. Hän toimi kapteenina Lyykian armeijassa hänen hyvän ystävänsä ja serkkunsa Sarpedonin komennossa. Troijan sodassa lyykialaiset taistelivat Troijan puolella, ja Glaukos oli taistelussa tunnettu urheudestaan.


title: Glaukos (Hippolokhoksen poika)

text: Glaukos kohtasi taistelukentällä Diomedeen kasvokkain. Diomedeen haasteeseen hän vastasi, että Bellerofonin pojanpoikana hän taistelisi ketä tahansa vastaan. Kuultuaan tämä Diomedes iski keihäänsä maahan ja kertoi isoisänsä Oineuksen olleen Bellerofonin läheinen ystävä ja julisti, että vaikka he ovatkin eri puolilla, heidän tulisi jatkaa ystävyyssuhdetta. Ystävyytensä merkiksi Diomedes antoi pronssisen haarniskansa Glaukokselle ja Glaukos oman kultaisen sotisopansa Diomedeelle.


title: Glaukos (Hippolokhoksen poika)

text: Troijalaisten hyökätessä kreikkalaisten muurin kimppuun Glaukos oli Sarpedonin ja Asteropaioksen joukoissa. Heidän ryhmänsä taisteli urhoollisesti mahdollistaen Hektorin murtautua muurin läpi. Hyökkäyksen aikana Teukros haavoitti Glaukosta nuolella, ja tämä joutui vetäytymään taistelusta. Myöhemmin, nähtyään Sarpedonin kuolettavasti haavoittuneena, Glaukos rukoili Apollonia auttamaan häntä pelastamaan kuolevan ystävänsä ruumis. Apollon paransikin hänen haavansa, ja Glaukos kokosi troijalaiset Sarpedonin ruumiin ympärille, kunnes jumalat kantoivat sen pois.


title: Glaukos (Hippolokhoksen poika)

text: Myöhemmin sodassa, kun taistelut Akhilleuksen ruumiista käynnistyivät, Aias tappoi Glaukoksen. Aineias pelasti hänen ruumiinsa ja antoi sen sureville ystäville kuljetettavaksi Iliumin linnoitukseen.


title: The Orange Box

text: The Orange Box on Valve Corporationin ja Electronic Artsin kehittämä videopelikokoelma. Valve Corporation julkaisi pelin Windowsille ja Xbox 360:lle lokakuussa 2007 sekä PlayStation 3:lle joulukuussa.


title: The Orange Box

text: Pelikokoelmaan kuuluu pelit "Half-Life 2", "", "", "Portal" ja "Team Fortress 2". Pelit ovat ensimmäisen persoonan ammuntapelejä, lukuun ottamatta "Portalia", joka on pulmapeli.


title: The Orange Box

text: "The Orange Box" sai maailmanlaajuisesti hyvän vastaanoton. GameRankings antoi Xbox 360- ja PC-versioille alustojen parhaat pisteet. IGN kuvaili peliä ”parhaaksi diiliksi videopelihistoriassa” ja palkitsi Windows- ja Xbox 360 -versiot toimituksen valinta -palkinnolla. Kaikki kolme versiota voittivat GameSpotin toimituksen valinta -palkinnon. The Orange Box sijoittui 22. sijalle vaikuttavimman videopelin sarjassa "Guinness World Records Gamer’s Edition, 2009" -kirjassa. Peliä oli myyty yli kolme miljoonaa kappaletta marraskuuhun 2008 mennessä.


title: Dennis Rommedahl

text: Dennis Rommedahl (s. 22. heinäkuuta 1978 Kööpenhamina, Tanska) on tanskalainen ammattilaisjalkapalloilija, joka pelasi pitkään varsinkin Alankomaissa. Rommedahlin pelipaikka oli laitalinkki. Hän pelasi Tanskan maajoukkueessa 126 ottelua ja teki niissä 21 maalia.


title: Dennis Rommedahl

text:
Kööpenhaminan Bispebjergin kaupunginosasta kotoisin oleva Rommedahl aloitti jalkapalloilun paikallisissa seuroissa, kuten
Boldklubben af 1893:ssa ja Lyngby Boldklubissa. Debyyttinsä aikuisten sarjoissa hän teki vuonna 1995 Lyngbyn joukkueessa Tanskan superliigassa.


title: Dennis Rommedahl

text: Hänet ostettiin vuonna 1997 hollantilaiseen PSV Eindhoveniin, jossa hän debytoi 22. maaliskuuta SC Heerenveeniä vastaan. Kahden PSV:ssä pelatun ottelun jälkeen hänet lainattiin RKC Waalwijkiin Eredivisie-kaudeksi 1997–1998. Seuraavaksi kaudeksi hän palasi Eindhoveniin, jossa hän sai valtavasti vastuuta ja pääsi käyttämään nopeuttaan laitahyökkäyksissä. Hän voitti Eindhovenissa liigamestaruuden ja Hollannin supercupin neljästi. Italialaiset seurat olivat kiinnostuneita hänestä, mutta siirtoa ei saatu aikaan.


title: Dennis Rommedahl

text: Rommedahl siirtyi kesällä 2004 englantilaiseen Charlton Athleticiin neljän vuoden sopimuksella. Ensimmäinen Charlton-kausi kului lähinnä vaihtopenkillä ja fysioterapeuttien pöydillä. Toinen kausi menikin jo paremmin, ja hän nousi merkittävään rooliin joukkueensa saavuttaessa Valioliigan kärkijoukkueita. Kesällä 2006 venäläinen FK Zenit Pietari oli lähellä saada sopimuksen laitalinkin kanssa. Joulukuussa 2006 Rommedahlin kotikaupungin suurseura FC Kööpenhamina oli valmis ostamaan miehen yhdellä miljoonalla punnalla. Siirto kuitenkin kariutui. Kesällä 2007 turkkilainen Galatasaray SK ja espanjalainen Getafe CF ilmaisivat kiinnostuksensa ostaa hänet. Charlton myi Rommedahlin yllättäen Ajaxiin 680 000 punnalla 20. heinäkuuta. Ajaxissa hän voitti Hollannin supercupin.


title: Dennis Rommedahl

text: Rommedahl debytoi Tanskan U-19-joukkueessa heinäkuussa 1996. U-19- ja U-21-joukkueissa hän pelasi yhteensä 19 ottelua, joissa hän teki viisi maalia. Kun Morten Olsen siirtyi maajoukkueen peräsimeen, Rommedahl sai kutsun maaotteluun elokuussa 2000. Hän pelasi seuraavissa 38 maaottelussa, joista 32:ssa hän oli avauskokoonpanossa. Tuohon sarjaan mahtui myös maailmanmestaruuskilpailuissa vuonna 2002 pelatut neljä ottelua. Hän teki maalin hallitsevaa maailmanmestaria Ranskaa vastaan. Hän pelasi myös Euroopan mestaruuskilpailuissa 2004 kaikki neljä ottelua.


title: Ramona

text: Ramona on naisen etunimi. Se on naispuolinen vastine espanjalaiselle nimelle Ramón, jota englanninkielisissä maissa vastaa Raymond.


title: Ramona

text: Suomessa nimi Ramona on Väestörekisterikeskuksen tietojen mukaan annettu elokuuhun 2018 mennessä 716 henkilölle, etupäässä 1900-luvun loppupuolella syntyneille. Vuodesta 2020 lähtien Ramonan nimipäivä on suomenruotsalaisen kalenterin mukaan 15. heinäkuuta.


title: Lämmin voileipä

text: Lämmin voileipä on mikroaaltouunissa, uunissa, leivänpaahtimessa tai leipägrillissä lämmitetty leipäpala, joka on päällystetty erilaisilla ruokalajikkeilla. Lämpimän leivän voi päällystää monella tavalla, esimerkiksi kasviksilla, lihalla, kanalla, kalalla tai juustolla.


title: Abraasio

text: Abraasio (, pois ja "rasio," raaputus) tarkoittaa useaa eri asiaa


title: Rubiinikurkkukolibri

text: Rubiinikurkkukolibri ("Archilochus colubris") on Väli- ja Pohjois-Amerikassa elävä pieni kolibrilaji.


title: Rubiinikurkkukolibri

text:
Rubiinikurkkukolibrin pituus on 7-9 cm ja siipien kärkiväli 8-11 cm. Se painaa 2-6 grammaa. Aikuiset yksilöt ovat ylhäältä kiiltävän vihreitä ja alapuolelta harmaanvalkoisia, siivet ovat lähes mustat. Nokka on pitkä, suora ja erittäin kapea.
Koiraalla on kurkun alueella rubiininpunainen alue ja tumma, haaroittuva pyrstö. Naaraspuolisten yksilöiden pyrstö on päästään vaalea ja tasainen. Naarailla ei myöskään ole punaista laikkua kaulassaan ja ne ovat hieman koiraita suurempia.


title: Rubiinikurkkukolibri

text:
Rubiinikurkkukolibri pesii lähinnä itäisen Pohjois-Amerikan alueilla sekä Kanadan preerioilla, lehti- ja havumetsissä sekä puutarhoissa. Rubiinikurkkukolibri on muuttolintu ja viettää talvet eteläisessä Meksikossa ja Karibianmeren alueella.
Rubiinikurkkukolibrit elävät yksin ja aikuiset yksilöt yleensä tapaa toisiaan muuta kuin parittelutarkoituksissa. Sekä naaraat että koiraat puolustavat aggressiivisesti omia reviirejään.
Ravinto koostuu pääosin kukkien medestä, mutta toisinaan kolibri syö myös tikkojen puihin hakkamista aukoista saamaansa mahlaa.


title: Amerikanviklo

text: Amerikanviklo, aikaisemmalta nimeltään isokeltajalkaviklo ("Tringa melanoleuca") on keskikokoinen kahlaaja. Lajin nimesi Johann Friedrich Gmelin 1789.


title: Amerikanviklo

text: Linnun pituus on 29–31 senttiä, siipien kärkiväli 70–74 senttiä ja paino keskimäärin noin 160 grammaa. Naaras on hieman kookkaampi. Amerikanviklo muistuttaa kooltaan ja höyhenpuvultaan valkovikloa, mutta sen koivet ovat keltaiset ja yläperän neliömäinen valkoinen laikku erottuu räikeästi tummasta selästä. Sukupuolet ovat samanvärisiä.


title: Amerikanviklo

text: Amerikanviklo pesii eteläisessä Alaskassa ja Kanadassa. Maailman populaation koko on noin 100 000 yksilöä. Lajin kanta on elinvoimainen. Se on muuttolintu, joka talvehtii Yhdysvaltain eteläosista Etelä-Amerikan eteläkärkeen. Lajia ei ole tavattu Suomessa. Amerikanviklo pesii pohjoisella soiden ja vesistöjen pirstomalla havumetsäalueella. Muuttomatkoilla ja talvehtimisalueilla laji viihtyy lampareilla ja allikoilla sekä märillä niityillä.


title: Amerikanviklo

text: Amerikanviklon pesä on kuoppa maassa kasvillisuuden suojassa, usein pensaan alla, metsässä ja usein kaukana rannasta. Munia on kolme tai neljä. Haudonta kestää noin 23 päivää. Poikaset ovat pesäpakoisia ja ovat lentokykyisiä 18–20 päivän ikäisinä.


title: Amerikanviklo

text: Amerikanviklo syö mudassa eläviä selkärangattomia sekä pikkukaloja.


title: Kuin lintu langalla

text:
Kuin lintu langalla ("Bird on a Wire") on vuonna 1990 ensi-iltansa saanut toimintaelokuva. Elokuvan on ohjannut John Badham ja pääosia näyttelevät Mel Gibson ja Goldie Hawn.
Todistajien suojeluohjelmassa mukana oleva, piileksivä mies ja lakinainen pakenevat rakastavaisiksi tekeytyen.


title: Kuin lintu langalla

text: "Video-oppaassa" vuodelta 1995 Bello Romano antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hän kuvaa elokuvaa kahden supertähden ympärille kasatuksi, heikosti koossa pysyväksi toimintarymistelyksi.


title: Nicoleta Grasu

text: Lenuţa Nicoleta Grasu tai Grădinaru-Grasu (o.s. Grădinaru, s. 11. syyskuuta 1971 Secuieni, Romania) on romanialainen kiekonheittäjä. Hän on saanut MM-kilpailuista hopeaa 2001 sekä pronssia 1999, 2007 ja 2009. Edmontonissa 2001 hän oli alun perin kolmas, ja nousi toiseksi Natalja Sadovan dopingrikkeen vuoksi. Osakassa 2007 Grasu sijoittui puolestaan alun perin neljänneksi, mutta nousi pronssille Darja Pištšalnikovan jäätyä kiinni dopingista. Grasu on saavuttanut lisäksi EM-hopeaa 2010 sekä EM-pronssia 1998 ja 2006. Hän oli kuudes olympiakisoissa 2004.


title: Nicoleta Grasu

text: Grasun ennätys kiekonheitossa on 68,80 metriä, jonka hän heitti vuonna 1999 Poiana Braşovissa. Hänen puolisonsa on kiekonheittäjä Costel Grasu.


title: Nicoleta Grasu

text: Lähde: IAAF


title: Kimmo Rasila

text: Kimmo Rasila (s. 27. heinäkuuta 1970 Oulu) on suomalainen näyttelijä. Rasila valmistui Teatterikorkeakoulusta vuonna 1998 ja on siitä lähtien ollut kiinnitettynä Turun kaupunginteatteriin. Hän on naimisissa dramaturgi Satu Rasilan kanssa. Näyttelijä Jukka Rasila on hänen veljensä.


title: Justus Dahinden

text: Justus Dahinden (s. 18. toukokuuta 1925, Zürich) on modernistinen arkkitehti Sveitsistä. Hän on valmistunut Zürichin teknillisestä korkeakoulusta.


title: Justus Dahinden

text: Dahinden on vuosikymmenten varrella itse noussut kysytyksi opettajaksi eri puolilla maailmaa.


title: Kasvoton mies

text: Kasvoton mies ("The Man Without a Face") on vuonna 1993 ensi-iltansa saanut draamaelokuva. Elokuvan ohjasi Mel Gibson ja hän näyttelee myös itse toista pääosaa Nick Stahlin kanssa.


title: Kasvoton mies

text: Elokuva kertoo nuoresta Chuckista joka on kyllästynyt elämäänsä. Hänellä on kaksi erittäin ärsyttävää siskopuolta ja äiti vaihtaa miehiä kuin sukkia, ja taas on uusi sulhasehdokas oven takana. Chuck elättelee toivoa päästää jo kuolleen isänsä opiskelupaikkaan, mutta ongelmana ovat pääsykokeet jotka eivät ole siitä helpoimmasta päästä. Chuck tarvitsee nopeasti apua, mutta sitä ei näytä löytyvän. Mutta hän löytääkin pian etsimänsä ja vieläpä omasta kylästä. Chuck saa apua ja opetusta entiseltä opettajalta Justinilta jota kohtaan on suuria ennakkoluuloja sillä hän oli vakavassa auto-onnettomuudessa ja menetti puolet kasvoistaan. Aluksi kumpikaan ei pidä toisistaan, mutta lopulta heistä tulee ylimmät ystävät ja Chuck alkaa oppia uusia asioita Justinilta.


title: Kasvoton mies

text: "Video-oppaassa" vuodelta 1994 Bello Romano kutsui elokuvaa onnistuneeksi ja koskettavaksi ensiohjaukseksi ja antoi sille kolme tähteä viidestä, mikä vastaa sanallista arviota ”hyvä”.


title: Madeleine Stowe

text: Madeleine M. Stowe (s. 18. elokuuta 1958) on yhdysvaltalainen näyttelijä.


title: Madeleine Stowe

text: Stowe syntyi Los Angelesissa brittiläiselle isälle ja costaricalaiselle äidille. Hän aloitti pianonsoiton kymmenvuotiaana, mutta keskeytti opintonsa iäkkään opettajansa kuoltua. Hän siirtyi Etelä-Kalifornian yliopistoon ja esiintyi useiden vuosien ajan vain vähäisissä sivuosissa.


title: Madeleine Stowe

text: Stowe sai vuonna 1993 roolin Robert Altmanin elokuvasta "Short Cuts – oikopolkuja". Vuonna 2002 hänellä oli televisiorooli klassikkoelokuvan "Mahtavat Ambersonit" uudelleenfilmatisoinnissa. Muita merkittäviä rooleja hänellä on ollut muiden muassa Terry Gilliamin tieteiselokuvassa "12 apinaa" (1995) sekä "Viimeisessä mohikaanissa" (1992). Hän esiintyi myös televisiosarjassa "Kosto".


title: Madeleine Stowe

text: Stowe on naimisissa näyttelijä Brian Benbenin kanssa, ja heillä on tytär.


title: John Toland

text: John Toland voi tarkoittaa seuraavia henkilöitä:


title: Maa (albumi)

text: Maa on lauluyhtye Rajattoman 10-vuotisjuhlalevy. Se julkaistiin suomalaisen kirjallisuuden päivänä 10. lokakuuta 2007. Albumilla on pelkästään suomenkielisiä kappaleita, kuten oli yhtyeen debyyttialbumi "Novallakin". Suurin osa albumin kappaleista on yhtyeen jäsenten säveltämiä, sovittamia ja tuottamia. Levyn päätösraitana on "Valse triste". Kappaleella on haluttu kunnioittaa säveltäjä Jean Sibeliusta, jonka kuolemasta tuli vuonna 2007 kuluneeksi 50 vuotta.


title: Maa (albumi)

text: Ensimmäisellä listaviikollaan "Maa" oli virallisella albumilistalla sijalla 12.


title: Maa (albumi)

text: Albumin julkaisun jälkeen Rajaton aloitti "Ääni on rajaton" -juhlakiertueen 19. lokakuuta. Kiertueeseen kuului 31 konserttia. Yhtyeen mukana kiertueella esiintyi kitaristi Petteri Sariola.


title: Alfonso Arau

text: Alfonso Arau (s. 11. tammikuuta 1932) on meksikolainen elokuvaohjaaja ja näyttelijä. Hänen kansainvälisesti tunnetuimpia ohjauksiaan ovat "Suklaata iholla" (1991), "Rakkauden pilvitarha" (1995) ja "Mahtavat Ambersonit" (2002).


title: Alfonso Arau

text: Näyttelijänä Araulla on ollut rooleja muiden muassa "Hurjassa joukossa" (1969) ja "Kolmessa kaveruksessa" (1986).


title: Alfonso Arau

text: Méxicossa syntynyt Arau on palkittu useilla meksikolaisilla Ariel-palkinnoilla, ja hän on lisäksi ollut ehdolla Baftan ja Goya-palkinnon saajaksi. Hän on jatkanut ammattiuraansa 1950-luvulta 2000-luvulle saakka.


title: Alfonso Arau

text: "The New York Timesin" kriitikot valitsivat Araun vuoden 1991 elokuvan "Suklaata iholla" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Takaisin luontoon

text: Takaisin luontoon on suomalaisen Problems? -yhtyeen 8. studioalbumi. Se julkaistiin vuonna 2003.


title: Charles Frederick Crisp

text: Charles Frederick Crisp (29. tammikuuta 1845 – 23. lokakuuta 1896) oli yhdysvaltalainen demokraattipoliitikko. Hän toimi edustajainhuoneen puhemiehenä vuosina 1891–1895.


title: Charles Frederick Crisp

text: Crisp istui kongressissa Georgian osavaltion edustajana vuodesta 1883 kuolemaansa asti.


title: Ennen huomista

text: Ennen huomista on suomalaisen laulaja Tumppi Varosen debyyttialbumi sooloartistina. Se julkaistiin vuonna 1988.


title: Fugazi (yhtye)

text: Fugazi oli yhdysvaltalainen, Washington, D.C.:ssä vuonna 1987 perustettu alternative rock -yhtye. Sen jäseniin kuuluivat kitaristit Ian MacKaye ja Guy Picciotto (jotka molemmat lauloivat), basisti Joe Lally sekä rumpali Brendan Canty. Yhtye on ollut telakalla vuodesta 2002.


title: Lupita Tovar

text: Lupita Tovar (27. heinäkuuta 1910 Matías Romero, Oaxaca, Meksiko – 12. marraskuuta 2016 Los Angeles, Kalifornia, Yhdysvallat) oli meksikolainen näyttelijä. Hän tuli tunnetuksi muun muassa Evan roolistaan "Dracula"-elokuvan (1931) espanjankielisessä versiossa. Tovar näytteli myös Antonio Morenon elokuvassa "Santa" (1932), joka oli ensimmäinen meksikolainen äänielokuva. Hänelle myönnettiin vuonna 2001 Ariel-palkinto elämäntyöstä.


title: Lupita Tovar

text: Tovar syntyi Oaxacassa ja lähti Hollywoodiin tammikuussa 1929, minkä jälkeen hänen englannin kielen taitonsa kohentui yllättävän nopeasti. Hän meni vuonna 1932 naimisiin tuottaja Paul Kohnerin kanssa. Avioliitto jatkui, kunnes mies kuoli 16. maaliskuuta 1988.


title: Lupita Tovar

text: Tovarin ja Kohnerin tytär Susan on tunnettu näyttelijä itsekin. Lapsenlapset Chris ja Paul Weitz puolestaan ovat menestyneet elokuvaohjaajina.


title: Lupita Tovar

text: Tovar kuoli 106-vuotiaana kotonaan Los Angelesissa 12. marraskuuta 2016.


title: Olov Svedelid

text: Olov Svedelid (s. 26. elokuuta 1932 Tukholma, Ruotsi – 22. syyskuuta 2008 Stocksund Ruotsi) oli ruotsalainen kirjailija.


title: Olov Svedelid

text: Svedelidin tunnetuin dekkarihahmo on tukholmalainen poliisi Roland Hassel. Hän on myös luonut laajan romaanisarjan asianajaja Samuel Rosenbaumin tapauksista yhdessä ystävänsä Leif Silberskyn kanssa. Svedelid on kirjoittanut myös suomeksi käännetyn kahdeksanosaisen "Korttelijengi"-nuortenkirjasarjan. Hänen tuotannostaan löytyy myös Suomessa 5-osaisena kuunnelmana esitetty jännityskuunnelma Polttarit. Kuunnelma kertoo keilaporukasta, ja heidän perhe-elämästään yhden porukkaan kuuluvan jäsenen hääpäiväänsä edeltävän mystisen katoamisen ympärillä klassiseen mysteeriseen dekkarityyliin.


title: Olov Svedelid

text: Vuonna 2000 Svedelid kirjoitti romaanin "Mitt namn är Eduard Braun Hitler" (suom. "Nimeni on Eduard Braun Hitler", Book Studio 2001), joka kertoo Adolf Hitlerin pojan noususta kansallissosialismin uudeksi keulakuvaksi 2000-luvun taitteen Saksassa.


title: Olov Svedelid

text: Hänen tuotantonsa käsittää lähes 190 teosta, niin rikos- kuin jännityskirjallisuutta, historiallisia romaaneja, tietokirjoja ja lasten- ja nuortenkirjoja. Teosten perusteella on tehty 13 televisioelokuvaa. Leif Silberskyn kanssa hän on lisäksi kirjoittanut oikeussaliin sijoittuvia romaaneja, joiden pohjalta on myös tehty televisiosarja.


title: Esa Ruuttunen

text: Esa Kustaa Ruuttunen (s. 11. maaliskuuta 1950 Nivala) on suomalainen oopperalaulaja, äänialaltaan baritoni.


title: Esa Ruuttunen

text: Ruuttunen valmistui teologian kandidaatiksi Helsingin yliopistosta 1974 ja suoritti pastoraalitutkinnon 1977. Sen jälkeen hän suoritti lauludiplomin ja laulunopettajan tutkinnon Sibelius-Akatemiassa 1980. Lisäoppia laulamiseen Ruuttunen haki Aachenin musiikkikorkeakoulusta 1983 sekä laulukursseilta Italiasta ja Länsi-Saksasta.


title: Esa Ruuttunen

text: Helmikuussa 1976 Ruuttunen lauloi lääkärin osuuden Jorma Panulan johtamassa, Vanhan oopperatalon päänäyttämön neljässä esityksessä teoksesta Portugalin nainen. Vuonna 1981 Ruuttunen piti ensikonsertin Helsingissä ja sai samana vuonna jaetun toisen palkinnon Geneven laulukilpailussa. Syksyllä 1985 hän vieraili ensi kerran Suomen Kansallisoopperassa. Hän oli Suomen Kansallisoopperan vakituista henkilökuntaa 1987–2005. Savonlinnan oopperajuhlilla hän on esiintynyt lähes joka vuosi vuodesta 1983 alkaen. Baijerin valtionoopperassa Münchenissä Ruuttunen vieraili ensi kerran 1998, Lontoon Covent Gardenissa 2000, Wienin valtionoopperassa ja Berliinin valtionoopperassa 2004.


title: Esa Ruuttunen

text: Ennen oopperalaulajan uraansa Ruuttunen toimi kymmenen vuotta pappina.


title: Esa Ruuttunen

text: Hän sai Pro Finlandia -mitalin vuonna 2001.. Pyhän Henrikin ristin hän sai 2012. Vantaan kulttuuripalkinto hänelle myönnettiin vuonna 2013.


title: Kuuma rakkaus

text: Kuuma rakkaus on suomalaisen laulaja Tumppi Varosen toinen sooloalbumi. Se julkaistiin vuonna 1989.


title: Fugazi

text: Fugazi voi tarkoittaa ainakin seuraavia asioita:


title: Kirsti Karhi

text:
Kirsti Saga Karhi (o.s. "Boxberg", 2. toukokuuta 1902 Hauho – 18. syyskuuta 1981) oli suomalainen näyttelijä.
Hänen puolisonsa oli vuodesta 1931 teatterinjohtaja Akseli Karhi. Karhin tytär oli näyttelijä Maija Karhi..


title: Glaukos (Minoksen poika)

text: Glaukos () oli kreikkalaisessa mytologiassa Minoksen ja Pasifaen poika.


title: Glaukos (Minoksen poika)

text: Eräänä päivänä Glaukoksen ollessa leikkimässä pallolla tai jahtaamassa hiirtä hän yllättäen hävisi. Hänen vanhempansa kävivät kysymässä neuvoa tietäjilltä, jotka kertoivat heidän keskuuteensä syntyneen väriä vaihtavan vasikan, joka kolme kertaa päivässä vaihtoi väriään valkoisesta punaiseen ja siitä edelleen mustaksi, ja kuka tahansa, joka keksisi sen yhdenkaltaisuuden, löytäisi myös lapsen. Polyidos vertasi sen samankaltaisuutta mulperipuun hedelmään tai karhunvatukkaan, ja Minos lähetti hänet etsimään lasta.


title: Glaukos (Minoksen poika)

text: Etsiessään poikaa Polyidos näki pöllöin ajavan mehiläisiä ulos viinikellarista Minoksen palatsissa. Viinikellarissa oli tynnyrillinen hunajaa, ja Glaukos kuolleena sen sisällä. Minos vaati Polyidosta herättämään poikansa takaisin henkiin, ja vaikka Polyidos vastusteli, Minoksella oli hyvät perusteet pitäytyä vaatimuksessaan; oraakkeli oli kertonut näkijän palauttavan lapsen eloon. Niin Minos telkesi Polyidoksen pojan ruumiin kanssa samaan tilaan. Kun paikalle ilmestyi käärme, Polyidos tappoi sen kivellä. Pian kuitenkin sitä etsimään saapui toinen käärme, ja nähtyään kumppaninsa kuolleena, se lähti ja palasi mukanaan yrtti, jolla se herätti ensimmäisen käärmeen takaisin eloon. Seuraten tätä esimerkkiä, Polyidos käytti samaa yrttiä herättääkseen myös Glaukoksen kuolleista.


title: Glaukos (Minoksen poika)

text: Minos kieltäytyi päästämästä Polyidosta lähtemään Kreetalta, ennen kuin hän olisi opettanut Glaukokselle selvinnäkemisen taidon. Polyidos teki näin, mutta viime hetkellä ennen lähtöään hän pyysi Glaukosta sylkäisemään suuhunsa. Tämän teki ja samalla unohti kaiken oppimansa.


title: Glaukos (Minoksen poika)

text: Hyginus tosin kertoo tarinasta myös toista versiota, jossa Polyidoksen sijasta Glaukoksen herätti henkiin Asklepios, lääketieteen jumala, joka tappoi käärmeen sauvallaan, mikä selittää myös lääketieteen tunnuksen – sauvan ympärille kietoutuneen käärmeen.


title: Ramsey-hinnoittelu

text: Ramsey-hinnoittelu on eräs taloustieteellinen malli, jota pidetään kansantaloudellisesti optimaalisena tapana hinnoitella ns. yleishyödyllisen luonnollisen monopolin suoritteet. Tällainen monopoli voi olla vaikka kunnallinen energialaitos tai lankapuhelinverkko.


title: Ramsey-hinnoittelu

text: Jos monopoli tähtää voiton maksimoinnin sijasta yleiseen etuun, jos sillä on korkeat kiinteät (siis tuotannon määrästä riippumattomat) kustannukset, jos se myy useita tuotteita ja jos sen on myyntituotoillaan katettava omat kustannuksensa, optimaalisen hinnoittelun kaava on:


title: Ramsey-hinnoittelu

text: (Suoritteen hinta – suoritteen rajakustannus)/suoritteen hinta = -k/e


title: Ramsey-hinnoittelu

text: missä k on voittorajoitteen saavuttamisen vaikeudesta riippuva luku väliltä 0–1 ja e on kysynnän hintajousto (e<0). Luku k on sitä suurempi mitä vaikeampaa on tuottaa vaadittu minimivoitto, tai välttää tappion tekeminen. Jos rajoitteen saavuttamisessa ei ole mitään ongelmaa, k=0. Tällöin suoritteet kannattaa myydä rajakustannuksella.


title: Ramsey-hinnoittelu

text: Ramsey-hinnoittelun intuitio on pohjimmiltaan melko yksinkertainen. Ei voi olla kansantaloudellisesti optimaalista periä asiakkailta hinnoissa kiinteitä kustannuksia, jotka eivät riipu suoritteen käytöstä. Tällöin asiakkaat alkavat käyttää suoritetta säästeliäästi, vaikka niiden tuottaminen on kansantaloudellisesti halpaa. Koska kiinteät kulut on kuitenkin katettava, on järkevintä periä eniten hintaa niistä suoritteista, joiden kysyntä reagoi vähiten hintaan. Näiden tuotteiden tapauksessa e on siis lähinnä nollaa.


title: Juliet Anderson

text: Juliet Anderson (oik. Judith Carr, 23. heinäkuuta 1938 – 11. tammikuuta 2010) oli yhdysvaltalainen pornonäyttelijä ja elokuvatuottaja. Hänet valittiin XRCO Hall of Fameen vuonna 1998.


title: Juliet Anderson

text: Anderson syntyi Burbankissa, Kaliforniassa, ja toimi ulkomailla englanninopettajana ennen paluutaan kotimaahansa 1970-luvulla. Hän aloitti uransa vasta silloin eli hyvin myöhään; hän oli iältään lähes 40-vuotias. 1970-luvun alussa Andersson toimi myös radiotoimittajana Yleisradiossa. Hän teki Suomesta ohjelmia englanniksi.


title: Juliet Anderson

text: 1980-luvun vuosina hän tuli tunnetuksi varsinkin tuottajan ominaisuudessa. Hänen ”löytönään” pidetään esimerkiksi Nina Hartleytä. Hän jatkoi työtään eri muodoissa 2000-luvulle saakka.


title: Zabid

text: Zabid eli Zebid () on noin 21 000 asukkaan kaupunki Jemenissä. Se oli Jemenin pääkaupunki 1200–1400 luvulla, ja vuosisatojen ajan arabikulttuurin tärkeitä keskuksia korkeatasoisen yliopistonsa takia. Zabid on UNESCOn maailmanperintökohde.


title: Zabid

text: Zabid sijaitsee Jemenin länsiosan ylängöllä 25 kilometrin päässä Punaisenmeren rannikosta. Sen tiedetään olleen olemassa jo profeetta Muhammadin eläessä 600-luvulla, mutta kaupunki saattaa olla vanhempikin. Se sijaitsee Intiasta Mekkaan kulkevan pyhiinvaellusreitin varrella.


title: Jan Assmann

text: Jan Assmann (s. 7. heinäkuuta 1938) on Langelsheimissa syntynyt saksalainen egyptologi. Hänet palkittiin Bundesverdienstkreuzilla vuonna 2006.


title: Jan Assmann

text: Assmann kasvoi Lyypekissä ja Heidelbergissä. Hän opiskeli egyptologiaa, klassista arkeologiaa ja muinaiskreikkaa Münchenissä, Heidelbergissä, Pariisissa ja Göttingenissä. Hän on ollut vuodesta 2003 egyptologian emeritusprofessori Heidelbergissä.


title: Jan Assmann

text: Assmann on ollut vierailevana professorina muun muassa Yalessa. Hän on lisäksi Konstanzin yliopiston kunniaprofessori. Hänellä on puoliso, tutkijakollega Aleida Assmann, ja viisi lasta.


title: Andrew Adamson

text: Andrew Adamson (s. 1. joulukuuta 1966 Auckland, Uusi-Seelanti) on uusiseelantilainen elokuvaohjaaja. Hänen tunnetuimpia teoksiaan ovat "Shrek" (2001) ja "Shrek 2" (2004). Hän oli ehdolla Oscar-palkinnon saajaksi vuonna 2005.


title: Andrew Adamson

text: Adamson voitti Baftan vuonna 2001 ja oli vuosina 2001 ja 2004 ehdolla Cannesin Kultaisen palmun saajaksi.


title: Andrew Adamson

text: Adamson on ohjannut myös C. S. Lewisin Narnia-kirjoihin perustuvat elokuvat "" (2005) ja "" (2008).


title: Andrew Adamson

text: Hänestä tehtiin vuonna 2006 Uuden-Seelannin "Order of Meritin" jäsen.


title: Moustapha Akkad

text: Moustapha Akkad (; 1. heinäkuuta 1930 – 11. marraskuuta 2005) oli syyrialais-yhdysvaltalainen elokuvaohjaaja ja -tuottaja. Hänen tunnetuimpia töitään ovat "Pyhä sota" (1977), "Halloween – naamioiden yö" (1978) ja "Erämaan leijona" (1980).


title: Moustapha Akkad

text: Ohjaaja joutui 9. marraskuuta 2005 34-vuotiaan tyttärensä kanssa pommi-iskun uhriksi ammanilaisen hotellin aulassa Jordaniassa. Hän kuoli vammoihinsa sairaalassa kaksi päivää myöhemmin.


title: Ian MacKaye

text: Ian Thomas Garner MacKaye (s. 16. huhtikuuta 1962) on yhdysvaltalainen laulaja ja kitaristi. Vuodesta 1979 asti esiintynyt MacKaye tunnetaan parhaiten hardcore punk- ja alternative rock -yhtyeiden kuten Minor Threatin, Embracen, Fugazin ja The Evensin keulakuvana. Hän on myös Dischord Records -levy-yhtiön perustaja.


title: Ian MacKaye

text: MacKaye on hardcore punkin kehityksen avainhenkilöitä ja DIY-ajatuksen vankkumaton kannattaja. Hän on lisäksi toiminut äänittäjänä ja tuottanut muun muassa 7 Secondsin ja Rollins Bandin julkaisuja.


title: Theó Angelópoulos

text: Theódoros ”Thódoros” ”Theó” Angelópoulos (; 27. huhtikuuta 1935 – 24. tammikuuta 2012) oli kreikkalainen elokuvaohjaaja. Hänet palkittiin uransa aikana Cannesin Kultaisella palmulla.


title: Theó Angelópoulos

text: Angelópoulos syntyi Ateenassa 1935. Hänen vanhempansa olivat Spyrídon ja Katerína Angelópoulos. Spyrídon Angelópoulos oli kaupanpitäjä, ja perheeseen kuului kaikkiaan neljä lasta. Hän koki nuorena toisen maailmansodan ja Kreikan akselivaltojen hallinnassa sekä Kreikan sisällissodan, jotka olivat toistuvia aiheita hänen elokuvissaan. Lisäksi sisällissodan alkuvaiheissa, joulukuussa 1944, Spyrídon Angelópoulos vangittiin ja katosi, kun viranomaiset saivat kuulla, ettei tämä kannata Kreikan kommunistista puoluetta. Isänsä pidätyksen jälkeen Angelópoulos alkoi kirjoittaa runoja. Hän on myöhemmin sanonut, että runous on kaikista taiteenaloista vaikuttanut eniten hänen elämäänsä.


title: Theó Angelópoulos

text: Angelópoulos luki jonkun aikaa lakia Ateenan yliopistossa mutta jätti koulun ennen valmistumistaan pakollisen asevelvollisuuden takia. Hän ei palannut viimeistelemään opintojaan vaan muutti Pariisiin opiskelemaan kirjallisuutta, elokuvataidetta ja antropologiaa Pariisin yliopistoon. Angelópoulos aloitti 1962 Institut des hautes études cinématographiques -elokuvakoulussa, mutta hänet erotettiin vuoden opiskelun jälkeen. Seuraavaksi hän harjoitteli Jean Rouchin johdolla Musée de l’Hommen työryhmissä. Siellä Angelópoulos oppi "cinéma veritén" tekniikoita. Rouchilta hän oppi tunnusomaisen dokumentaarisen elokuvatyylinsä.


title: Theó Angelópoulos

text: Palattuaan Kreikkaan Angelópoulos toimi pienen vasemmistolaisen lehden elokuvakriitikkona. "Demokratikí Allagí" -lehti joutui kuitenkin lopettamaan toimintansa 1967, kun Geórgios Papadópoulos ajoi alas oppositiota. Hän sai lehden kautta kuitenkin mahdollisuuden kuvata Vangeliksen yhtyeen Forminxin mainosvideon. Angelópoulos erotettiin tehtävästä ennen videon valmistumista, mutta hän pystyi sen ansiosta saamaan rahoituksen ensimmäiselle lyhytelokuvalleen. Vuonna 1968 valmistunut "Ekpompí" palkittiin Thessalonikin elokuvajuhlilla.


title: Theó Angelópoulos

text: Angelópouloksen ensimmäinen täyspitkä elokuva valmistui 1970, ja se oli nimeltään "Anaparástasi". Hänen seuraava elokuvansa oli ”historian trilogian” ensimmäinen osa "Vuoden 1936 päivät" ("Méres tou '36"). Trilogia käsitteli kreikkalaista elämää 1930-luvulta alkaen, ja vuonna 1972 valmistuneen elokuvan "Vuoden 1936 päivät" kohteena oli Ioánnis Metaxásin diktatuuri. Trilogiaan kuuluivat myös "Näyttelijöiden matka" ("O thíasos", 1975) ja "O Megaléxantros" (1980). "Näyttelijöiden matka" käsittelee Kreikan historiaa Metaxásin ajasta, saksalaisvalloitukseen ja sisällissotaan. Se seuraa teatteriryhmää, joka yrittää esittää paimennäytelmää, jota eivät kuitenkaan ikinä näytä saavan loppuun. "O Megaléxantros" kietoo yhteen kaksi Angelópouloksen mieltymyksen kohteita, historian ja myytin. Siinä rosvojoukko kidnappaa brittituristeja 1800-luvun Kreikassa, ja rosvojen johtaja kuvittelee olevansa uudestisyntynyt Aleksanteri Suuri. Trilogian temaattisena jälkinäytöksenä voidaan pitää vuonna 1977 ilmestynyttä elokuvaa "Oi kynigoí" (”Metsästäjät”).


title: Theó Angelópoulos

text: Angelópoulos teki 1980-luvulla toisen trilogian. Sen aiheena oli kadonneen henkilön tai oman identiteetin löytäminen. Angelópoulos kutsui itse trilogiaa ”hiljaisuuden trilogiaksi”. Ensimmäinen osa, "Taxídi sta Kýthira" (”Matka Kytheralle”, 1984) käsitteli historian hiljaisuutta, toinen osa "Mehiläishoitajan" ("O melissokómos", 1986) rakkauden hiljaisuutta ja kolmas osa "Usvainen maisema" ("Topío stin omíchli", 1988) Jumalan hiljaisuutta. "Taxídi sta Kýthira" pääroolissa on yleisen armahduksen aikana 1970-luvulla kotiinsa palaava mies, joka oli karkotettu maasta poliittisten syiden takia ja joka pyrkii rakentamaan uudelleen elämäänsä Kreikassa. Elokuva palkittiin Cannesissa parhaasta käsikirjoituksesta. "Mehiläishoitajan" pääroolissa oli Marcello Mastroianni eläköityneenä opettajana. Kolmas osa kertoo kahdesta lapsesta, jotka pyrkivät pääsemään junalla Kreikasta Saksaan etsimään isäänsä. Elokuva palkittiin Venetsian elokuvajuhlien Hopeisella leijonalla ja Euroopan elokuva-akatemian Euroopan elokuvapalkinnon parhaan elokuvan palkinnolla.


title: Theó Angelópoulos

text: Vuonna 1991 valmistui "To metéoro víma tou pelargoú". Vuonna 1995 valmistunut "Odysseuksen katse" ("To vlémma tou Odysseá") sai Cannesin Grand Prix’n. Hänen seuraava ohjauksensa "Ikuisuus ja päivä" ("Mía aioniótika kai mía méra") palkittiin Cannesin elokuvajuhlien pääpalkinnolla, Kultaisella palmulla. Angelópoulos kuului uransa aikana tuomariston jäseniin Berliinin elokuvajuhlilla 1978 ja Cannesissa 1987.


title: Theó Angelópoulos

text: Angelópoulos kuoli tammikuussa 2012 Pireuksessa jäätyään moottoripyörän alle tietä ylittäessään. Hän oli kaupungissa kuvaamassa uutta elokuvaansa, jonka oli tarkoitus käsitellä Kreikan velkakriisiä.


title: Theó Angelópoulos

text: Angelópoulos tunnetaan pitkistä hitaista otoista ja arkisen Kreikan kuvauksesta. Elokuvien aiheena ovat maan historia ja sen kipupisteet.


title: Jimmy Bain

text: Jimmy Bain (19. joulukuuta 1947 – 24. tammikuuta 2016) oli skotlantilainen basisti, joka tunnettiin parhaiten yhtyeistä Rainbow ja Dio. Bain teki yhteistyötä myös useiden muiden artistien kanssa, kuten Thin Lizzystä tunnetun Phil Lynottin kanssa Lynottin sooloalbumeilla.


title: Jimmy Bain

text: Bain syntyi Newtonmoressa, Skotlannissa. Hän soitti useissa paikallisissa harrastelijayhtyeissä ennen kuin muutti vanhempiensa mukana Vancouveriin, Kanadaan. 20-vuotiaana hän soitti ammatikseen yhtyeessä Street Noise.


title: Jimmy Bain

text: Ritchie Blackmore pyysi Bainia mukaan Rainbow’hun nähtyään tämän soittavan Lontoossa Marquee-klubilla. Bain oli mukana levyllä "Rising", mutta hän sai potkut yhtyeessä joulukuussa 1977.


title: Jimmy Bain

text: 1980-luvun alussa Bain perusti yhtyeen Wild Horses Thin Lizzy -kitaristi Brian Robertsonin kanssa.


title: Jimmy Bain

text: Vuonna 1983 Bain liittyi entisen Rainbow-vokalistin Ronnie James Dion yhtyeeseen Dio. Bain oli mukana säveltämässä useita Dion tunnettuja kappaleita.


title: Jimmy Bain

text: Vuonna 2005 Bain ja rumpali Vinny Appice perustivat yhtyeen 3 Legged Dogg, kitaristeina Carlos Cavazo ja Brian Young ja vokalistina Chas West.


title: Paolo Iašvili

text: Paolo Iašvili (, 29. kesäkuuta 1894 – 22. heinäkuuta 1937) oli georgialainen runoilija ja yksi georgialaisen symbolistisen liikkeen johtohahmoista. Neuvostoliiton aikana hänet pakotettiin sovinnaisuuteen ja hänen ystäviään kuoli Stalinin vainoissa, mikä vaikutti häneen syvästi. Iašvili teki itsemurhan Georgian kirjailijaliiton rakennuksessa.